 

*Ovaj Poziv se financira iz*

*Europskog fonda za regionalni razvoj*

Poziv na dostavu projektnih prijedloga

**UPUTE ZA PRIJAVITELJE**

Ograničeni postupak dodjele bespovratnih sredstava

**Modernizacija, unaprjeđenje i proširenje infrastrukture studentskog smještaja za studente u nepovoljnom položaju**

Referentna oznaka: KK.09.1.2.01



**MINISTARSTVO REGIONALNOGA RAZVOJA**

**I FONDOVA EUROPSKE UNIJE**

SADRŽAJ

[1. TEMELJI I OPĆE ODREDBE 4](#_Toc425930832)

[1.1. Zakonodavni i strateški okvir 4](#_Toc425930833)

[1.2. Odgovornosti za upravljanje 6](#_Toc425930836)

[1.3. Opseg i ciljevi postupka dodjele bespovratnih sredstava 7](#_Toc425930837)

[1.4. Iznos bespovratnih sredstava 8](#_Toc425930840)

[1.5. Intenzitet dodjele bespovratnih sredstava 9](#_Toc425930841)

[1.6. Obveze koje se odnose na državne potpore/potpore male vrijednosti (de minimis potpore) 9](#_Toc425930843)

[2. ZAHTJEVI ZA PRIJAVITELJE 10](#_Toc425930844)

[2.1. Prihvatljivost prijavitelja 10](#_Toc425930845)

[2.2. Partneri i prihvatljivost partnera 10](#_Toc425930846)

[2.3. Broj projektnih prijedloga i postupaka dodjele bespovratnih sredstava po prijavitelju 11](#_Toc425930847)

[2.4. Kriteriji za isključenje prijaviteljai partnera 11](#_Toc425930848)

[2.5. Zahtjevi koji se odnose na sposobnost prijavitelja, učinkovito korištenje sredstava i trajanje projekta 12](#_Toc425930849)

[3. OPĆI ZAHTJEVI POSTUPKA DODJELE BESPOVRATNIH SREDSTAVA 13](#_Toc425930850)

[3.1. Prihvatljivost projekata 13](#_Toc425930851)

[3.2. Prihvatljive aktivnosti 14](#_Toc425930852)

[3.3. Pokazatelji projekta 14](#_Toc425930853)

[3.4. Rezultati projekta 15](#_Toc425930854)

[4. FINANCIJSKI ZAHTJEVI 15](#_Toc425930855)

[4.1. Opći zahtjevi koji se odnose na prihvatljivost izdataka za provedbu projekta 15](#_Toc425930856)

[4.2. Prihvatljivi izdaci 16](#_Toc425930857)

[4.3. Neprihvatljivi izdaci 17](#_Toc425930858)

[4.4. Horizontalne politike i druge politike Zajednice 18](#_Toc425930859)

[5. POSTUPAK DODJELE BESPOVRATNIH SREDSTAVA 19](#_Toc425930860)

[5.1. Faze postupka dodjele bespovratnih sredstava 19](#_Toc425930861)

[5.2. Prigovori 29](#_Toc425930899)

[5.3. Rok mirovanja 30](#_Toc425930899)

[5.4. Popisivanje ugovora 30](#_Toc425930900)

[6. ODREDBE KOJE SE ODNOSE NA PROVEDBU PROJEKTA 31](#_Toc425930901)

[6.1. Razdoblje provedbe, financiranja, izvršenja ugovora i prihvatljivosti izdataka **Error! Bookmark not defined.**](#_Toc425930902)

[6.2. Nabava 32](#_Toc425930903)

[6.3. Provjere upravljanja projektom 32](#_Toc425930904)

[6.4. Podnošenje zahtjeva za predujmom, nadoknadom sredstava i povrat sredstava 33](#_Toc425930905)

[6.4.1. Povrat sredstava 33](#_Toc425930905)

[6.5. Revizije projekta, imovina i osiguranje 34](#_Toc425930906)

[6.6. Informiranje i vidljivost 34](#_Toc425930907)

[7. ADMINISTRATIVNI PODACI 35](#_Toc425930908)

[7.1. Sadržaj projektnog prijedloga 35](#_Toc425930909)

[7.2. Podnošenje projektnog prijedloga 38](#_Toc425930910)

[7.3. Rok za predaju projektnog prijedloga 38](#_Toc425930911)

[7.4. Dodatne informacije uz projektni prijedlog 39](#_Toc425930912)

[7.4.1. Indikativni vremenski rokovi 39](#_Toc425930912)

[7.4.2. Objava rezultata 40](#_Toc425930913)

[8. OBRASCI I PRILOZI 41](#_Toc425930914)

[8.1. Obrasci 41](#_Toc425930915)

[8.2. Prilozi 41](#_Toc425930916)

[9. POJMOVNIK 41](#_Toc425930917)

[10. POPIS KRATICA 43](#_Toc425930918)

[Dodatak 1. Predložak naslovnice projektne prijave 45](#_Toc425930918)

# TEMELJI I OPĆE ODREDBE

*Ove Upute za prijavitelje (u daljnjem tekstu: Upute) pružaju smjernice o načinu podnošenja projektnih prijedloga, navode kriterije prihvatljivosti projekata, prijavitelja, aktivnosti i izdataka, način i kriterije odabira projektnih prijedloga te pravila provedbe projekata koji se financiraju u okviru ovog ograničenog Poziva na dostavu projektnih prijedloga (u daljnjem tekstu: Poziv).*

## Zakonodavni i strateški okvir

### A) Strateški okvir

Cjelokupni okvir za korištenje instrumenata kohezijske politike Europske unije (EU) u Republici Hrvatskoj u razdoblju 2014. - 2020. godine reguliran je Sporazumom o partnerstvu između Republike Hrvatske i Europske Komisije za korištenje strukturnih i investicijskih fondova EU-a za rast i radna mjesta u razdoblju 2014.-2020. (u daljenjem tekstu: Sporazum o partnerstvu)[[1]](#footnote-1). Sporazum o partnerstvu opisuje način na koji će Republika Hrvatska pristupiti ispunjavanju zajedničkih ciljeva strategije Europa 2020, kao i nacionalnih ciljeva, uz pomoć sredstava iz proračuna EU-a koja su joj dodijeljena kroz višegodišnji financijski okvir za razdoblje 2014. - 2020. godine.

Opći cilj Sporazuma o partnerstvu jest pružiti potporu u približavanju Republike Hrvatske ostalim državama Europske unije, odnosno regijama, ubrzavanjem gospodarskog rasta i poticanjem zapošljavanja. Tematski cilj 10 Sporazuma o partnerstvu, Ulaganje u obrazovanje, vještine i cjeloživotno učenje, predstavlja i jedan od ciljeva OPKK-a te je izravno obuhvaćen provedbom ovog Poziva.

Operativni program Konkurentnost i kohezija 2014.-2020. (OPKK)[[2]](#footnote-2) se sufinancira iz Europskog fonda za regionalni razvoj (u daljnjem tekstu: EFRR) i Kohezijskog fonda (u daljnjem tekstu: KF), a njegova se strategija temelji na koncentraciji ulaganja u devet tematskih ciljeva (TC) zajedničkog Strateškog okvira (TC 1, TC 2, TC 3, TC 4, TC 5, TC 6, TC 7, TC 9 i TC 10) i njihovih specifičnih investicijskih prioriteta, s daljnjim fokusom na specifične ciljeve koje je potrebno ostvariti.

OPKK je usmjeren k poboljšanju konkurentnosti u Republici Hrvatskoj, na nacionalnoj i na regionalnoj razini. Investicije financirane sredstvima EFRR-a imaju za cilj ojačati gospodarsku i socijalnu koheziju u Europskoj uniji ispravljanjem neravnoteže između njezinih regija[[3]](#footnote-3).

Poziv za podnošenje projektnih prijedloga za dodjelu bespovratnih sredstava pod nazivom *Modernizacija, unaprjeđenje i proširenje infrastrukture studentskog smještaja za studente u nepovoljnom položaju* objavljen je u okviru OPKK, i to:

* Prioritetne osi 9 Obrazovanje, vještine i cjeloživotno učenje,
* Investicijskog prioriteta (IP) 10a Ulaganje u obrazovanje, osposobljavanje i strukovno osposobljavanje s ciljem stjecanja vještina te cjeloživotno učenje razvijanjem infrastrukture za obrazovanje i osposobljavanje, te
* Specifičnog cilja (SC) 10a2 Modernizacija, unaprjeđenje i proširenje infrastrukture studentskog smještaja u visokom obrazovanju s ciljem poboljšanja pristupa visokom obrazovanju te završetak studija za studente u nepovoljnom položaju*,* koji se financira iz EFRR-a.

U OPKK, SC 10a2, ističe se potreba za poboljšanjem pristupa visokom obrazovanju te kvalitete i važnosti programa visokog i višeg obrazovanja kako bi se smanjio prekid studija osobito iz razloga koji proizilaze iz nedostatka sredstava za studiranje. Upravo je nedostatak povoljnih smještajnih kapaciteta za studente tj. studentskih domova jedan od elemenata u problemu nedostatnih sredstava za studiranje. Ovaj problem je posebno naglašen kod studenata slabijeg imovinskog statusa te drugih studenata u nepovoljnom položaju.

U skladu sa Strategijom obrazovanja, znanosti i tehnologije Republike Hrvatske i 6. ciljem u području visokog obrazovanja [[4]](#footnote-4), ovaj Poziv usmjeren je unaprjeđenju studentskog standarda uz posebnu brigu za socijalnu dimenziju studiranja (cilj 6 u poglavlju Visoko obrazovanje točnije podcilj 6.3. *Proširiti smještajne mogućnosti za studente, izgraditi nove i obnoviti postojeće kapacitete)* što je u neposrednoj vezi s jednim od glavnih strateških ciljeva po kojem visoko obrazovanje treba biti dostupno svima u skladu s osobnim sposobnostima*.* Strategija navodi glavne nalaze istraživanja iz 2010. godine, koji su u vezi s problemom u području socijalne dimenzije visokog obrazovanja u Hrvatskoj:

* postoji nejednakost u pristupu visokom obrazovanju, posebice za osobe nižeg socioekonomskog statusa, mlade sa zdravstvenim teškoćama i invaliditetom, djecu bez roditeljske skrbi te djecu romske nacionalnosti;
* ranjive skupine u visokom obrazovanju imaju veće financijsko i radno opterećenje od drugih studenata (osim spomenutih, to su studenti s djecom, stariji studenti te studenti koji su završili strukovnu školu);
* uvjeti studiranja/života koji mogu negativno utjecati na iskustvo studiranja i na obrazovne is- hode jesu plaćanje školarina, status izvanrednog studenta, rad uz studij i stanovanje u skupljem smještaju;
* studenti stručnih studija studiraju pod nepovoljnijim uvjetima od onih na sveučilišnim studiji- ma, budući da su većinom u izvanrednom statusu i rade uz studij, te stoga imaju slabiji pristup studentskim domovima i stipendijama.

### B) Zakonodavstvo

Provedba ovog Poziva utvrđena je zakonodavnim okvirom na razini RH i EU.

#### Zakonodavstvo Europske unije

* **Uredba (EU) br. 1301/2013** Europskog parlamenta i Vijeća od 17. prosinca 2013. o Europskom fondu za regionalni razvoj i o posebnim odredbama o cilju „Ulaganje za rast i radna mjesta“ te stavljanju izvan snage Uredbe (EZ) br. 1080/2006;
* **Uredba (EU) br. 1303/2013** Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006.

#### Nacionalno zakonodavstvo

* Zakon o znanstvenoj djelatnosti i visokom obrazovanju (Narodne novine, br. 123/03, 105/04, 174/04, 2/07-Odluka USRH, 46/07, 45/09, 63/11, 94/13, 139/13, 101/14-Odluka i Rješenje USRH, 60/15 - Odluka USRH);
* Zakon o ustanovama (NN 76/1993 29/1997, 47/1999, 35/2008);
* Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju od 2014.-2020. (NN 92/14);
* Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" (NN 107/14, 23/15);
* Zakon o državnim potporama (NN 47/14);
* Zakon o prostornom uređenju (NN 153/13);
* Zakon o gradnji (NN 153/13);
* Zakon o poslovima i djelatnostima prostornog uređenja i gradnje (NN 78/2015);
* Zakon o ravnopravnosti spolova (NN 82/08);
* Zakon o suzbijanju diskriminacije (NN 85/08, 112/12);
* Pravilnik o prihvatljivosti izdataka (NN 143/14);
* Pravilnik o jednostavnim i drugim građevinama i radovima (NN79/2014);
* Pravilnik o osiguranju pristupačnosti građevina osobama s invaliditetom i smanjene pokretljivosti NN br. 78/13);

Pravilnik o uvjetima i načinu ostvarivanja prava redovitih studenata na subvencionirano stanovanje (NN 68/15).

## Odgovornosti za upravljanje

**Upravljačko tijelo** (UT) OPKK je Ministarstvo regionalnoga razvoja i fondova Europske unije (MRRFEU) koje je u okviru ovog Poziva odgovorno za koordinaciju procesa odabira projekata, pripremu odluke o financiranju i supotpisivanje ugovora s korisnicima za odabrane projekte, praćenje napretka provedbe projekata te osiguravanje provedbe plaćanja i povrata nepravilno utrošenih sredstava.

Prethodno navedene aktivnosti MRRFEU kao UT provodi u suradnji s Ministarstvom znanosti, obrazovanja i sporta (MZOS) kao sektorski nadležnim tijelom. MZOS je odgovorno za pružanje UT podrške vezano za sadržajne aspekte pripreme i provedbe ovog Poziva te osigurava financijska sredstva za provedbu istog.

**Posredničko tijelo** razine 2 (PT2) za ovaj Poziv je Središnja agencija za financiranje i ugovaranje programa i projekata Europske unije (SAFU) sa sljedećim osnovnim zadacima: provedba postupka dodjele bespovratnih sredstava u skladu s točkom 5.1. Uputa, supotpisivanje ugovora s korisnicima za odabrane projekte, upoznavanje korisnika s njihovim pravima i obvezama u vezi provedbe projekata, praćenje napretka provedbe projekata te nadzor i financijska kontrola projekata.

## Opseg i ciljevi postupka dodjele bespovratnih sredstava

Prema dostupnim podacima navedenima u OPKK, a preuzetim iz Strategije obrazovanja, znanosti i tehnologije Republike Hrvatske, samo 59 % svih studenata upisanih na institucije visokog obrazovanja u Hrvatskoj uspješno upiše drugu godinu studija, dok 41 % studenata upiše ponavljanje prve godine (prema podatcima o studentskim subvencijama iz baze podatka ISSP Ministarstva znanosti, obrazovanja i sporta). Preliminarna analiza pokazuje da je jedan od temeljnih razloga za neuspjeh u studiranju nedostatak financijskih sredstava koja su neophodna studentima u mjestu studiranja. Relevantne studije sugeriraju da bi 20 % studenata trebalo imati raspoloživ smještaj u studentskim domovima. Prema Hrvatskom zavodu za statistiku, podacima iz 2013./2014., u Hrvatskoj postoji 10 536 mjesta u studentskim domovima, a upisano je 161 911 studenata (ne računajući studente poslijediplomskih studija), što rezultira omjerom od 6,69 % raspoloživosti kapaciteta smještaja i broja studenata (podaci za 2012. godinu). U Hrvatskoj se svake godine odbije između 50 % i 75 % studenata koji podnesu zahtjev za smještaj, a 31 % svih studenata su podstanari. Istraživanje EUROSTUDENT pokazuje da je skoro pola od ukupnih troškova studenata povezano sa smještajem i troškovima života, unatoč činjenici da je hrvatski sustav za financijsku potporu studentima usmjeren na ublažavanje tih troškova kroz subvencije. Visoki troškovi života predstavljaju prepreku u studiranju, posebno potencijalnim studentima koji dolaze iz manjih gradova i ruralnih dijelova Hrvatske. Nadalje, niži troškovi smještaja za studente iz socijalno ugroženih skupina smanjuju potrebu studenata da rade tijekom studija i na taj način mogu smanjiti opasnost od prekida ili produljenja studija. Ovo utječe na stopu odustajanja od studija te bi trebalo imati pozitivan utjecaj na glavne nacionalne ciljeve vezane za visoko obrazovanje. Postojeći kriteriji za smještaj studenata u studentskim domovima uglavnom se temelje na socioekonomskim elementima, a uz to se određeni broj bodova dobiva na temelju uspjeha tijekom studiranja.

Studenti u nepovoljnom položaju su studenti s invaliditetom i studenti sa slabijim socioekonomskim statusom (studenti kojima mjesečni prihod njihova kućanstva ne prelazi po članu kućanstva iznos od 65% proračunske osnovice koja se utvrđuje u Zakonu o izvršavanju državnog proračuna Republike Hrvatske)[[5]](#footnote-5).

Ovaj Poziv usmjeren je na podršku javnim visokim učilištima za proširenje i poboljšanje njihovih smještajnih kapaciteta za studente s naglaskom na studente u nepovoljnom položaju. Stoga su ciljevi ovog Poziva definirani kako slijedi:

### Opći cilj: Doprinijeti smanjenju troškova studiranja i povećanju pristupa visokom obrazovanju za redovite studente, s naglaskom na studente u nepovoljnom položaju.

### Specifični cilj: Povećanje kapaciteta studentskih domova kroz rekonstrukciju i modernizaciju postojećih i gradnju novih.

U okviru ovog Poziva potpora će se dodijeliti projektima u dvije podskupine određene prema predmetnim aktivnostima Poziva:

Podskupina 1 - Izgradnja nove infrastrukture[[6]](#footnote-6) studentskih domova

**Podskupina 2 -** Rekonstrukcija i modernizacija postojeće infrastrukture studentskih domova

## Iznos bespovratnih sredstava

Ukupan raspoloživ iznos bespovratnih sredstava za dodjelu u okviru ovog Poziva je 1.200.700.000,00 HRK.

Maksimalno 25 % sredstava od ukupne financijske alokacije u okviru ovog Poziva dodijelit će se za provedbu aktivnosti koje uključuju rekonstrukciju postojećih studentskih domova odnosno za projekte iz podskupine 2.

|  |  |  |  |
| --- | --- | --- | --- |
|  | Ukupna alokacija | Minimalni iznos bespovratnih sredstava po projektu | Maksimalni iznos bespovratnih sredstava po projektu |
| Podskupina 1 | 934.650.000,00 HRK | 7.600.000,00 HRK | Do ukupno 225.000.000,00 HRK i  do 240.000,00 HRK (uključujući PDV) jediničnog troška po krevetu[[7]](#footnote-7) u slučaju izgradnje studentskog doma kada u mjestu provedbe projekta studentski dom već postoji odnosno do 300.000,00 HRK (uključujući PDV) jediničnog troška po krevetu u slučaju izgradnje studentskog doma kada u mjestu provedbe projekta studentski dom još ne postoji |
| Podskupina 2 | 266.050.000,00 HRK | 7.600.000,00 HRK | Do ukupno 230.000.000,00 HRK i  do 70.000,00 HRK (uključujući PDV) jediničnog troška po obnovljenom krevetu[[8]](#footnote-8) |
|  | 1.200.700.000,00 HRK |  |  |

MRRFEU (UT) zadržava pravo realokacije dijela sredstava ukupne alokacije za podskupinu 2 u korist ukupne alokacije podskupine 1.

MRRFEU (UT) zadržava pravo ne dodijeliti sva raspoloživa sredstva u okviru ovog Poziva.

## Intenzitet dodjele bespovratnih sredstava

Prijavom projektnog prijedloga na ovaj Poziv prijavitelj (korisnik[[9]](#footnote-9)) podnosi prijavu za dodjelu bespovratnih sredstava za financiranje prihvatljivih izdataka. Projekt se može financirati u iznosu do 100 % prihvatljivih izdataka, do maksimalnog iznosa utvrđenog u točki 1.4. Uputa.

U slučaju kada je iznos ukupnih prihvatljivih izdataka projekta veći od maksimalnog iznosa bespovratnih sredstava po projektu utvrđenog u točki 1.4. Uputa, prijavitelj (korisnik) je dužan iz vlastitih i/ili drugih izvora osigurati sredstva za financiranje razlike između iznosa ukupnih prihvatljivih izdataka projekta te maksimalnog iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva. U tom slučaju, u prijavi projektnog prijedloga, prijavitelj (korisnik) je dužan navesti vlastite i/ili druge izvore sredstava i iznose, te je dužan jasno prikazati izdatke za koje podnosi prijavu za dodjelu bespovratnih sredstava u okviru ovog Poziva, i izdatke za koje je financiranje osigurano (i) iz vlastitih ili drugih izvora.

U slučajevima kada prijavitelj (korisnik) sredstva osigurava iz drugih izvora, osim Izjave Prijavitelja, dužan je dostaviti odgovarajući pravno obvezujući dokaz (ugovor ili sporazum) o osiguranim sredstvima iz drugih izvora za financiranje razlike između iznosa ukupnih prihvatljivih izdataka projekta te maksimalnog iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva.

Pijavitelj (Korisnik) je također dužan iz vlastitih sredstva ili vanjskim financiranjem (npr. kreditom), osigurati financiranje ukupnih neprihvatljivih izdataka projekta.

## Obveze koje se odnose na državne potpore/potpore male vrijednosti (de minimis potpore)

Obaveze koje se odnose na državne potpore/potpore male vrijednosti (de minimis potpore) ne odnose se na projekte koji će biti financirani u okviru ovog Poziva.

Državne potpore nisu prisutne u slučaju kada su ispunjeni sljedeći uvjeti:

* javno obrazovanje je organizirano u okviru nacionalnog obrazovnog sustava, financirano i nadzirano od strane države;
* utemeljenjem i održavanjem prethodno opisanog sustava javnog obrazovanja i financiranog uglavnom ili u potpunosti iz javnih sredstava, a ne od strane učenika i njihovih roditelja, država nema namjeru tražiti naknadu već obavlja aktivnosti kao servis građana u područjima društvene, kulturne i obrazovne sfere[[10]](#footnote-10);
* infrastruktura koja će biti izgrađena (u okviru visokih učilišta) služi potrebama smještaja i studiranja u okviru akademske zajednice. Korištenje infrastrukture bit će usmjereno na zadovoljenje potreba studenata za ekonomičnijim/povoljnijim smještajem[[11]](#footnote-11) a cijena smještaja bit će utemeljena na način da osigura pristup svima, tj. većina operativnih troškova bit će pokrivena od strane države. Stoga će financiranje domova biti uvijek u okvirima javnog financiranja, kako je ranije i opisano, gdje nema državne potpore;
* ukoliko će neki dijelovi infrastrukture, u potpunosti ili djelomično biti korišteni za ekonomske aktivnosti, a većina ostalih aktivnosti je ne-ekonomska, financiranje od strane države i dalje se ne smatra državnom potporom. Aktivnosti koje se financiraju moraju biti izravno u vezi s infrastrukturnim radovima ili suštinski u vezi s osnovnim ne-ekonomskim korištenjem;
* svaka nabava roba, radova i/ili usluga od stane korisnika bit će izvedena prema Zakonu o javnoj nabavi.

# ZAHTJEVI ZA PRIJAVITELJE

## Prihvatljivost prijavitelja

Poziv na dostavu projektnih prijedloga upućuje se unaprijed određenim prijaviteljima prema listi u Prilogu 9. Pozvani prijavitelji su odabrani na temelju sljedećih kriterija:

* prijavitelj mora biti javno visoko učilište registrirano za rad u Republici Hrvatskoj;
* u mjestu u kojem se izvodi visoko obrazovanje u kojem je broj studenata izvan prebivališta manji od 250, ne postoji opravdanost gradnje studentskog doma;
* mjesto u kojem se izvodi visoko obrazovanje nema studentski dom ili postojeći pokriva manje od 15% studenata izvan prebivališta (tj. omjer trenutnog broja kreveta i i ukupnog broja studenata izvan prebivališta je ispod 15%);
* ukoliko prijavitelj ima potrebu za rekonstrukcijom i modernizacijom studentskog doma, postojeći dom mora biti stariji od 10 godina.

Prijavitelj mora dokazati da:

* je upisan u Upisniku visokih učilišta u nadležnosti MZOS-a;
* će dobit stečena iz aktivnosti koje se provode u okviru projekta biti ponovo uložena u unaprjeđenje djelatnosti studentskog standarda;
* u trenutku prijave nije niti u jednoj situaciji isključenja, koje su definirane u točki 2.4 Uputa.

Prihvatljivost prijavitelja će se provjeravati sukladno relevantnim dokumentima navedenima u točki 7.1. Uputa.

## Partneri i prihvatljivost partnera

Prijavitelj može prijaviti i provoditi projekt samostalno ili u partnerstvu.

Kako bi se ispunili uvjeti prihvatljivosti, partner mora biti:

* registriran za rad/djelovanje u Republici Hrvatskoj kao javna ustanova Studentski centar;
* osnovan od pravne osobe koja zadovoljava uvjete prihvatljivosti za prijavitelja u točki 2.1. Uputa.

Osim toga, partner mora dokazati da:

* je njegova djelatnost organizacija smještaja studenata u studentske domove;
* će dobit stečena iz aktivnosti koje se provode u okviru projekta biti ponovo uložena u unaprjeđenje djelatnosti studentskog standarda;
* u trenutku prijave nije niti u jednoj situaciji isključenja, koje su definirane u točki 2.4 Uputa.

U slučaju da se projekt prijavljuje i provodi u partnerstvu, prijavitelj mora sklopiti sporazum o partnerstvu u suradnji s partnerom/ima, koji će sadržavati sve relevantne informacije s obzirom na obujam i modalitete partnerstva uključujući i odgovornosti svakog od partnera.

Prijavitelj mora predati vjerodostojnu presliku (potvrđenu pečatom i potpisom prijavitelja i partnera) Sporazuma o partnerstvu u okviru obavezne popratne dokumentacije (Obrazac 5. Sporazum o Partnerstvu).

Prihvatljivost partnera će se provjeravati sukladno relevantnim dokumentima navedenima u točki 7.1. Uputa.

## Broj projektnih prijedloga i postupaka dodjele bespovratnih sredstava po prijavitelju

Prijavitelj po predmetnom Pozivu u postupku dodjele bespovratnih sredstava (u daljnjem tesktu: Postupak dodjele) može podnijeti maksimalno po jedan projektni prijedlog za svaku podskupinu utvrđenu u točki 1.3. Uputa. U slučaju kada Prijavitelj podnese po jedan projektni prijedlog za svaku podskupinu, cjelokupni postupak dodjele provodi se za svaki podneseni projektni prijedlog posebno.

Zaključno, jednom prijavitelju može biti dodijeljen po jedan Ugovor o dodjeli bespovratnih sredstava u svakoj podskupini.

## Kriteriji za isključenje prijavitelja i partnera

Prijavitelj i partner će biti isključeni ukoliko:

* su u postupku stečaja ili likvidacije sukladno odredbama Stečajnog zakona (NN 44/96, 29/99, 129/00, 123/03, 82/06, 116/10, 25/12, 133/12);
* su u slučajevima u kojima je protiv prijavitelja/osoba ovlaštenih po zakonu za zastupanje izrečena pravomoćna osuđujuća presuda za jedno ili više sljedećih kaznenih djela:

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona (NN 125/11, NN 144/12),

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

* su okrivljeni za teži profesionalni propust, a koji SAFU (PT2) može na bilo koji način dokazati;
* nisu ispunili obveze povezane s plaćanjem dospjelih poreznih obveza i obveza za mirovinsko i zdravstveno osiguranje u skladu sa zakonskim odredbama u Republici Hrvatskoj;
* nemaju podmirene sve obveze prema svojim zaposlenicima po bilo kojoj osnovi;
* se radi o subjektima koji su predmet izvanrednog naloga za povrat sredstava Agencije za tržišno natjecanje;
* su dobili državnu potporu ili potporu male vrijednosti za isti opravdani trošak projekta;
* nemaju niti jednog zaposlenog na temelju sati rada u mjesecu koji prethodi danu predaje projektne prijave.

## Zahtjevi koji se odnose na sposobnost prijavitelja, učinkovito korištenje sredstava i trajanje projekta

A) Prijavitelj mora provesti projekt pravovremeno i u skladu sa zahtjevima utvrđenima u ovim Uputama. Prijavitelj treba osigurati namjensko korištenje sredstava u skladu s načelima ekonomičnosti, učinkovitosti i djelotvornosti. Prijavitelj mora imati stabilne i dostatne izvore financiranja.

B) Prijavitelj je obvezan osigurati trajnost projekta, odnosno tijekom razdoblja od 5 (pet) godina od završnog plaćanja (nadoknade sredstva) mora osigurati da rezultati projekta ne podliježu sljedećim situacijama navedenima u članku 71. Uredbe (EU) br. 1303/2013:

* promjeni vlasništva nad predmetom infrastrukture čime se trgovačkom društvu ili javnom tijelu daje neopravdana prednost;
* značajnoj promjeni koja utječe na prirodu projekta, ciljeve ili provedbene uvjete i zbog koje bi se doveli u pitanje prvotni ciljevi projekta.

C) Prijavitelj tijekom razdoblja od 5 (pet) godina od završnog plaćanja (nadoknade sredstva) također mora osigurati:

* održavanje infrastrukture/opreme i druge imovine nabavljene tijekom projekta, sukladno uputama/preporukama izvođača/proizvođača;
* održivost aktivnosti i rezultata kako bi se osigurala realizacija ciljanih pokazatelja utvrđenih u odjeljku 3.3. Pokazatelji projekta;
* da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka obavljanja djelatnosti korisnika.

Nepridržavanje zahtjeva povezanih s trajnošću smatrat će se kršenjem ugovora te može rezultirati povratom sredstava.

# OPĆI ZAHTJEVI POSTUPKA DODJELE BESPOVRATNIH SREDSTAVA

## Prihvatljivost projekata

Kako bi bio prihvatljiv, projekt mora udovoljavati sljedećim kriterijima prihvatljivosti:

1. Projekt je u skladu sa Strategijom obrazovanja, znanosti i tehnologije Republike Hrvatske, s ciljem 6.3 te ciljevima OPKK, prioritetnom osi 9, investicijskim prioritetom 10a, specifičnim ciljem 10a2 te, slijedom toga, odgovara ciljevima ovog Poziva (točka 1.3. Uputa);
2. Projekt doprinosi ostvarenju pokazatelja rezultata Poziva (točka 3.4.Uputa);
3. Prijavitelj, i ako je primjenjivo, partner, su prihvatljivi (točka 2. Uputa);
4. Projektne aktivnosti provode se u potpunosti na području Republike Hrvatske;
5. Aktivnosti projekta su u skladu s prihvatljivim aktivnostima predmetne dodjele (točka 3.2. Uputa);
6. Projekt je u skladu s nacionalnim propisima i propisima EU te specifičnim pravilima i zahtjevima primjenjivim na predmetnu dodjelu;
7. Projekt u trenutku podnošenja nije fizički niti financijski završen (fizički izvršene sve aktivnosti unutar projekta), što će se provjeravati pregledom Obrasca 4. Izjava Prijavitelja;
8. Projekt se, na način opisan u projektnom prijedlogu, ne bi mogao provesti bez potpore u okviru ovog Poziva (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz ovog Poziva osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja projekta);
9. Projekt poštuje načelo nekumulativnosti (odnosno ne predstavlja dvostruko financiranje);
10. Planirani izdaci projekta su u skladu s Pravilnikom o prihvatljivosti izdataka (NN 143/2014) i dodatnim uvjetima za prihvatljivost izdataka primjenjivima na predmetnu dodjelu[[12]](#footnote-12) (točka 4. Uputa);
11. Iznos traženih bespovratnih sredstava za projekt u okviru je propisanog najmanjeg i najvećeg iznosa bespovratnih sredstava za financiranje prihvatljivih izdataka (točka 1.4. Uputa) te, ukoliko je primjenjivo, dostavljen je dokaz o osiguranim sredstvima iz drugih izvora za financiranje razlike između iznosa ukupnih prihvatljivih izdataka projekta te maksimalnog iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva.;
12. Razdoblje provedbe projekta započinje najranije 1. siječnja 2014. godine te traje najviše 36 mjeseci od dana sklapanja Ugovora o dodjeli bespovratnih sredstava, a najkasnije do 30. lipnja 2023. godine;
13. Projekt nije u suprotnosti s odredbama ključnih horizontalnih politika Europske unije i Operativnog programa Konkurentnost i kohezija 2014.-2020. o jednakim mogućnostima, održivom razvoju i informacijskom društvu;
14. Projekt je u skladu s drugim relevantnim politikama Zajednice (točka 1.1. Uputa);
15. Projektni prijedlog ima izražen jedinični trošak po obnovljenom/novom krevetu (pod točkom 7. Prijavnog obrasca B);
16. Projekt ima najmanje 50% kreveta koji su predmet obnove/izgradnje namijenjenih (rezerviranih) za studente u nepovoljnom položaju, i to u razdoblju od 5 godina nakon završetka provedbe projekta, što će se provjeravati pregledom Obrasca 4. Izjava Prijavitelja.

Projektni prijedlog mora udovoljiti svim kriterijima prihvatljivosti projekta kako bi mogao prijeći u daljnje faze postupka dodjele.

## Prihvatljive aktivnosti

Prihvatljive aktivnosti koje se mogu financirati u okviru ovog Poziva su:

**Podskupina 1: Izgradnja nove infrastrukture studentskih domova**

1. Priprema projektne i tehničke dokumentacije za izgradnju nove infrastrukture studentskih domova;
2. Izgradnja novih studentskih domova;
3. Izgradnja zajedničkih prostorija kao dijela doma (kuhinje, blagovaone, učionice, restorana, garaže, sanitarnih prostorija uključujući tuševe i sl.);
4. Opremanje novih studentskih domova;
5. Izgradnja pristupnih putova (npr. putove između različitih zgrada unutar zone pojedinog studentskog doma);
6. Priključivanje na komunalnu infrastrukturu (voda, struja, zbrinjavanje otpada);
7. Promocija, informiranje i vidljivost projekta (u skladu s točkom 6.6. Uputa);
8. Usluge upravljanja projektom pružene od strane vanjskih stručnjaka.

**Podskupina 2 : Rekonstrukcija i modernizacija postojeće infrastrukture studentskih domova** [[13]](#footnote-13)

1. Priprema projektne i tehničke dokumentacije za rekonstrukciju/modernizaciju postojeće infrastrukture studentskih domova;
2. Rekonstrukcija i modernizacija postojećih studentskih domova;
3. Rekonstrukcija i modernizacija zajedničkih prostorija kao dijela postojećih studentskih domova (kuhinje, blagovaone, restorana, učionice, garaže, sanitarnih prostorija uključujući tuševe i sl.);
4. Opremanje postojećih studentskih domova;
5. Dogradnja/rekonstrukcija pristupnih staza (npr. putove između različitih zgrada unutar zone pojedinog studentskog doma);
6. Priključivanje na komunalnu infrastrukturu (voda, struja, zbrinjavanje otpada);
7. Promocija, informiranje i vidljivost projekta (u skladu s točkom 6.6. Uputa);
8. Usluge upravljanja projektom pružene od strane vanjskih stručnjaka.

## Pokazatelji projekta

Za uspješnu primjenu i praćenje postignuća prijavitelj na razini projektnog prijedloga treba opisati pokazatelje ishoda i rezultata te njihove konkretne vrijednosti navesti u prijavnim obrascima, Opći dio (A) i Posebni dio (B).

Pokazatelji definirani na razini projektnog prijedloga trebaju doprinostiti postizanju pokazatelja na razini Poziva.

Pokazatelji ishoda i rezultata na razini Poziva su ujedno pokazatelji rezultata navedeni u OPKK za SC 10a2. Vrijednosti pokazatelja rezultata na razini projekta pratit će SAFU (PT2).

**Pokazatelji ishoda** su:

**Za podskupinu 1:** Dodatnih 3.000 kreveta treba biti osigurano u novoizgrađenim studentskim domovima do 2023. godine

**Za podskupinu 2:** 5.000 kreveta treba biti obnovljeno u rekonstruiranim/moderniziranim studentskim domovima do 2023. godine

**Pokazatelj rezultata** je:

**Za obje podskupine:** dodatnih 2.270 studenata iz skupina u nepovoljnom položaju imaju pristup domovima do 2023. godine.

U slučaju da korisnik ne ostvari planiranu razinu pokazatelja navedenih u prijavi projektnog prijedloga, nadležno tijelo ima pravo od korisnika zatražiti izvršenje povrata dijela isplaćenih sredstava razmjerno neostvarenom udjelu pokazatelja.

## Rezultati projekta

Rezultati projekta su mjerljivi proizvodi koji nastaju kao posljedica provedbe niza projektnih aktivnosti. Oni mogu biti kvalitativni i kvantitativni, a potrebni su kako bi se ispunili specifični ciljevi i svrha projekta.

Stoga, očekivani rezultat koji se želi postići rekonstrukcijom studentskih domova i gradnjom novih je povećanje kapaciteta studentskih domova što bi posljedično rezultiralo smanjenjem troškova studiranja i povećalo pristup visokom obrazovanju posebno studentima u nepovoljnom položaju.

Rezultati projekta na razini projektnog prijedloga definiraju se kao vrijednost pokazatelja koju će projekt ostvariti po završetku provedbe.

# FINANCIJSKI ZAHTJEVI

## Opći zahtjevi koji se odnose na prihvatljivost izdataka za provedbu projekta

Proračun projekta mora biti realan i učinkovit tj. izdaci moraju biti dostatni za postizanje očekivanih učinaka/rezultata, a cijene trebaju odgovarati tržišnim cijenama. Pri određivanju prihvatljivosti troškova, potrebno je provjeriti točku 4.2. i 4.3. Uputa te Pravilnik o prihvatljivosti izdataka (NN 143/14).

Pri izračunu i dodjeli bespovratnih sredstava u obzir će se uzimati samo prihvatljivi izdaci. Kategorije izdataka koji se smatraju prihvatljivima, odnosno neprihvatljivima naznačene su u nastavku. Prihvatljivi izdaci temelje se na stvarnim izdacima temeljenima na popratnoj dokumentaciji. Prijavitelj je dužan dostaviti proračun svih izdataka potrebnih za realizaciju projekta, uključujući i neprihvatljive izdatke, pri čemu proračun mora obuhvatiti izdatke koje će korisnik imati nakon odobravanja prijedloga projekta i izdatke koje je već imao prije podnošenja prijedloga projekta za provedbu projekta.

Izdaci moraju ispunjavati sljedeće opće uvjete prihvatljivosti:

* izdatak je povezan i nastao je u okviru projekta koji je odabran u okviru ovog Poziva, u skladu s kriterijima odabira, a za koji je preuzeta obveza u Ugovoru o dodjeli bespovratnih sredstava;
* izdatak je nastao kod korisnika ili partnera, ukoliko je primjenjivo i plaćen je od strane korisnika ili partnera, ukoliko je primjenjivo;
* izdatak je nastao u razdoblju provedbe projekta, odnosno od početka obavljanja aktivnosti projekta, što ne može biti prije 1. siječnja 2014. godine, do završetka obavljanja predmetnih aktivnosti, što ne može biti kasnije od 36 mjeseci od dana sklapanja Ugovora o dodjeli bespovratnih sredstava a najkasnije do 30. lipnja 2023. g., ovisno koje razdoblje je kraće. Iznimno, izdaci vezani uz reviziju projekta mogu nastati u razdoblju prihvatljivosti projekta.
* izdatak je plaćen u razdoblju prihvatljivosti, odnosno od početka razdoblja provedbe projekta do najkasnije 90 dana od završetka razdoblja provedbe projekta;
* izdatak je usklađen s primjenjivim pravilima javne nabave;
* izdatak je stvaran, odnosno potkrijepljen računima ili računovodstvenim dokumentima jednake dokazne vrijednosti. Predujmovi isplaćeni ugovarateljima sukladno ugovorima o javnoj nabavi prihvatljivi su za financiranje do isteka razdoblja prihvatljivosti izdataka;
* izdatak je usklađen s primjenjivim poreznim i socijalnim zakonodavstvom;
* izdatak je usklađen s odredbama čl. 65. stavka 11. Uredbe (EU) br. 1303/2013 koje se odnose na zabranu dvostrukog financiranja iz drugog financijskog instrumenta Europske unije;
* izdatak je usklađen s pravilima o trajnosti operacija iz članka 71. Uredbe (EU) br. 1303/2013.

Uz navedeno, kako bi bili prihvatljivi, izdaci za projekte moraju:

* biti neposredno povezani s projektom kao što je to navedeno u Ugovoru o dodjeli bespovratnih sredstava i naznačeno u odobrenom proračunu, te biti neophodni za provedbu projekta;
* pripadati prihvatljivim kategorijama navedenima u odjeljku 4.2;
* ne pripadati ni u jednu kategoriju neprihvatljivih izdatka kao što je navedeno u odjeljku 4.3.;
* biti u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti, za postizanje rezultata.

## Prihvatljivi izdaci

Sljedeće kategorije izdataka smatraju se prihvatljivima:

* troškovi stručnih usluga za izradu projektne i tehničke dokumentacije:
  1. Studije izvedivosti i analize troškova i koristi;
  2. Tehničke dokumentacije (npr. projekt rušenja, geodetski projekt, idejni projekt, glavni i izvedbeni projekti i sl.);
* troškovi izrade dokumentacije za nadmetanje za provedbu javnih nabava te troškovi provedbe javnih nabava;
* troškovi potrebni za prateće doprinose i davanja npr. priključak na komunalnu infrastrukturu (voda, struja, zbrinjavanje otpada);
* troškovi za građevinske radove temeljem troškovnika;
* troškovi nadzora za građevinske radove;
* troškovi nabave opreme, uključujući namještaj i drugu opremu ako su direktno vezani uz provedbu projektnih aktivnosti;
* troškovi vezani uz reviziju projekta;
* PDV za koji korisnik nema pravo ostvariti odbitak;
* troškovi vezani uz promociju, informiranje i vidljivost projekta (u skladu s točkom 6.6. Uputa);
* troškovi za energetsko certificiranje zgrada;
* kupnja neizgrađenog zemljišta pod uvjetima definiranima u Pravilniku o prihvatljivosti izdataka;
* kupnja nekretnina (uključujući i pripadajuće izgrađeno zemljište) pod uvjetima definiranima u Pravilniku o prihvatljivosti izdataka;
* troškovi usluga upravljanja projektom pruženih od strane vanjskih stručnjaka.

## Neprihvatljivi izdaci

## Kategorije izdataka koje nisu navedene u točki 4.2. su neprihvatljive, posebno:

* PDV za koji korisnik ima pravo ostvariti odbitak;
* kamate na dug;
* trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I Direktive 2003/87/EZ;
* izdatak povezan s trgovačkim društvima u poteškoćama, u skladu s definicijom pravila Europske unije o državnim potporama;
* kupnja korištene opreme;
* kupnja vozila koja se koriste u svrhu upravljanja projektom;
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene;
* kazne, financijske globe i troškovi sudskog spora;
* operativni troškovi izuzev troškova upravljanja projektom;
* gubici zbog fluktuacija valutnih tečaja i provizija na valutni tečaj;
* plaćanja bonusa zaposlenima;
* bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje, potkrijepljeno dokumentima odgovarajuće dokazne vrijednosti bez izuzetaka;
* troškovi za amortizacije bez izuzetaka;
* troškovi jamstava za pred-financiranje koja izdaje banka ili druga financijska institucija ukoliko nacionalno ili zakonodavstvo Europske unije ne zahtjeva jamstvo;
* troškovi zakupa materijalne imovine;
* neizravni troškovi, osim troškova usluga upravljanja projektom pruženih od strane vanjskih stručnjaka.

**Napomena:**

Prijavitelj preuzima rizik moguće neprihvatljivosti troškova nastalih u razdoblju između 1. siječnja 2014. godine i datuma odobrenja bespovratnih sredstava radi nesukladnosti s prethodno navedenim zahtjevima.

**4.4. Horizontalne politike i druge politike Zajednice**[[14]](#footnote-14)

Projekti sufinancirani kroz ovaj Poziv moraju biti u skladu sa sljedećim horizontalnim politikama:

**1) Promicanje održivog razvoja i zaštita okoliša**

Projekt mora biti u skladu sa zahtjevima Zakona o zaštiti okoliša (NN 80/2013, 153/2013). Prijavitelj je dužan dostaviti odgovarajuću procjenu utjecaja projekta na okoliš, a ukoliko ista nija potrebna, potrebno je o tome priložiti odgovarajuće mišljenje Ministarstva zaštite okoliša i prirode, odnosno Gradskog/Županijskog ureda nadležnog za područje zaštite okoliša.

Ukoliko prijavitelj u trenutku predaje projektne prijave ne raspolaže s mišljenjem nadležnog tijela, dužan je dostaviti dokument kojim dokazuje da je nadležnom tijelu podnio zahtjev za dostavu tog mišljenja. Mišljenje nadležnog tijela korisnik je dužan dostaviti u roku od 6 mjeseci od dana predaje projektne prijave.

Projekt mora biti u skladu sa Zakonom o zaštiti prirode (NN 80/2013), tj. mora poštovati status zaštićenih područja pokrivenih Ekološkom mrežom u RH i Natura 2000 mrežom.

Zaključno, projekt treba biti u skladu sa svim nacionalnim pravilima prostornog planiranja i osigurati sve potrebne dozvole.

U slučaju da projekt promovira obnovljive izvore energije i/ili održivo korištenje prirodnih resursa kroz uvođenje procesa energetskih ušteda, recikliranja, korištenja obnovljivih izvora energije itd., dodijelit će mu se dodatni bodovi u okviru kriterija odabira kako je definirano u točki 5.1.4 ovih Uputa te u Prilogu 3. Uputa.

**2) Jednake mogućnosti i zabrana diskriminacije**

Projekt mora biti u skladu sa zahtjevima nacionalnog zakonodavstva tj. Zakona o ravnopravnosti spolova (NN 82/08) kao i u skladu sa Zakonom o suzbijanju diskriminacije (NN 85/08, 112/12). S obzirom na zakonodavstvo Europske unije, projekt mora doprinijeti s minimalno jednom aktivnošću horizontalnim politikama iz članka 7. Uredbe (EU) br. 1303/2013 Europskog Parlamenta i Vijeća.

S obzirom da je prema Zakonu o gradnji (NN 153/13) te Pravilniku o osiguranju pristupačnosti građevina osobama s invaliditetom i smanjene pokretljivosti (NN 78/13), definirana obaveza prema kojoj sve građevine moraju imati osiguran pristup osobama s invaliditetom i smanjene pokretljivosti, aktivnosti/izdaci ovog tipa neće se smatrati doprinosom horizontalnim politikama već ispunjenjem zakonske obaveze.

Doprinos promociji osoba s invaliditetom ocjenjivat će se na način da će se projektu dodijeljivati bodovi u fazi ocjenjivanja kvalitete sukladno definiranom kriteriju, i to prema odnosu broja kreveta rezerviranih za studente s invaliditetom i sveukupnog broja kreveta u okviru projekta. (točka 5.1.4. Uputa i Prilog 3. Uputa).

# POSTUPAK DODJELE BESPOVRATNIH SREDSTAVA

## Faze postupka dodjele bespovratnih sredstava

Postupak dodjele bespovratnih sredstava predstavlja sveobuhvatni postupak odabira projektnih prijedloga koji se sastoji od sljedećih faza:

1. faza – Zaprimanje i registracija;

2. faza – Administrativna provjera;

3. faza – Provjera prihvatljivosti prijavitelja, projekta i aktivnosti;

4. faza – Ocjenjivanje kvalitete;

5. faza – Provjera prihvatljivosti izdataka;

6. faza – Donošenje Odluke o financiranju.

Faze 1., 2., 3., 4 i 5. postupka dodjele bespovratnih sredstava provodi SAFU u funkciji PT2. Fazu 4. postupka dodjele bespovratnih sredstava provodi Odbor za odabir projekata, koji osniva SAFU (PT2). Fazu 6. postupka dodjele bespovratnih sredstava provodi MRRFEU u funkciji UT.

Projektni prijedlozi se u fazi zaprimanja i registracije, te administrativnoj provjeri obrađuju prema datumu zaprimanja, a u daljnje faze dodjele upućuju se prema datumu i vremenu njihove predaje. Postupak dodjele ne može trajati duže od 120 kalendarskih dana za pojedini projektni prijedlog, računajući od dana zaprimanja pojedinog projektnog prijedloga, do dana donošenja Odluke o financiranju o predmetnom projektnom prijedlogu. U rok od 120 kalendarskih dana uračunava se i rok mirovanja u trajanju od 15 radnih dana, koji obuhvaća razdoblje unutar kojeg se prijavitelju dostavlja pisana obavijest o statusu njegova projektnog prijedloga nakon faze provjere prihvatljivosti izdataka te rok unutar kojeg prijavitelj može podnijeti prigovor Komisiji (postupanje po prigovorima opisano je u točci 5.2 ovih Uputa).

Tijekom 2., 3., 4. i 5. faze postupka vrednovanja, SAFU (PT2) može od prijavitelja zatražiti dodatna pojašnjenja kada traženi dokument/informacija nije jasan ili sadrži pogreške sprječavajući na taj način objektivnu procjenu i provjeru. Ako prijavitelj traženu dokumentaciju/informaciju ne dostavi u zadanom roku, SAFU (PT2) može temeljem toga isključiti projektni prijedlog. Prijavitelju nije dozvoljeno dostavljati ispravke ili dopune projektne dokumentacije na vlastitu inicijativu nakon predaje projektnog prijedloga. U postupku dodjele, u fazi ocjenjivanja kvalitete, osim zahtjeva za dostavom dodatnih pojašnjenja / dokumenata / podataka, tijelo nadležno za ocjenjivanje kvalitete može izvršiti provjeru na licu mjesta ili pozvati prijavitelje na sastanak. Istekom roka za podnošenje projektnih prijedloga prijavitelj ne može mijenjati i/ili dopunjavati projektni prijedlog, izuzev ispravaka proračuna koje se obavlja tijekom provjere prihvatljivosti izdataka projektnih prijedloga (kako je opisano u pripadajućem podnaslovu u nastavku teksta).

Prijavitelji će o statusu projektnog prijedloga biti obaviješteni u pisanom obliku na kraju svake faze postupka dodjele. Obavijest prijaviteljima bit će poslana u roku od 5 radnih dana od dana donošenja odluke o projektnom prijedlogu u pojedinoj fazi postupka dodjele. Prijavitelji mogu uputiti zahtjev za dostavom informacija nadležnom tijelu u roku od 8 radnih dana od primitka obavijesti o statusu njihovog projektnog prijedloga u pojedinoj fazi postupka dodjele. Način podnošenja zahtjeva bit će definiran u obavijesti nadležnog tijela koja se upućuje prijavitelju na kraju svake faze postupka dodjele. Nadležno tijelo odgovara na zahtjev u roku od 15 radnih dana od dana primitka zahtjeva. Zahtjevi prijavitelja za dostavom informacija ne odgađaju početak sljedeće faze postupka.

U slučaju odbijanja projektnog prijedloga u pojedinoj fazi postupka dodjele, razlozi odbijanja bit će navedeni.

Prijavitelj ima pravo povući svoj projektni prijedlog, u bilo kojoj fazi postupka vrednovanja, sve do trenutka dok Ugovor o dodjeli bespovratnih sredstava ne bude sklopljen / potpisan, o čemu pisanim putem obavještava SAFU (PT2). Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u odluku o financiranju ili utjecati na ispravnost dodjele, bez odgode obavijestiti SAFU (PT2).

### 1. Faza postupka dodjele: Zaprimanje i registracija

Projektni prijedlozi moraju se dostaviti na adresu i unutar roka određenog ovim Pozivom. Nužni uvjeti koji moraju biti kumulativno ispunjeni u svrhu registracije projektnog prijedloga su:

* zaprimljeni paket/omotnica je zatvoren/a;
* na zaprimljenom paketu/omotnici naznačeni su naziv i adresa prijavitelja;
* na zaprimljenom paketu/omotnici naznačen je naziv i referentna oznaka Poziva KK.09.1.2.01;
* na zaprimljenom paketu/omotnici piše: 'Ne otvarati prije službenog otvaranja projektnih prijedloga;
* na zaprimljenom paketu/omotnici naznačen je datum i točno vrijeme predaje projektnog prijedloga;
* prijavni paket/omotnica predan je u propisnom roku.

Ako bilo koji od gore navedenih uvjeta nije ispunjen, projektni prijedlog se isključuje iz postupka dodjele. SAFU (PT2) obavještava prijavitelja o isključenju projektnog prijedloga navodeći razloge.

U okviru ovog Poziva, SAFU (PT2):

* uredno zaprimljene i registrirane projektne prijedloge ne vraća prijavitelju;
* projektne prijedloge predane izvan roka odnosno nakon zatvaranja ili privremene obustave PDP-a (nakon iscrpljenja raspoloživih sredstava ili unutar razdoblja u kojemu je Poziv obustavljen):
  + vraća prijavitelju neotvorene, ili
  + ih zaprima i registrira u svrhu ponovnog razmatranja - nakon što se PDP ponovno pokrene u slučaju buduće raspoloživosti dodatnih sredstava, pod jednakim uvjetima, o čemu prijavitelja obavještava pisanim putem.

Projektni prijedlozi koji ispunjavaju navedene nužne uvjete se registriraju u Integrirani sustav upravljanja informacijama za ESIF (MIS). Registrirani projektni prijedlog, dobiva jedinstveni referentni broj (MIS kod). Ta će oznaka biti referentna oznaka projektnog prijedloga tijekom čitavog trajanja projekta te ju nije moguće mijenjati.

Pisana obavijest prijavitelju o registraciji njegovog projektnog prijedloga sadržava podatke o primjeni jedinstvenog referentnog broja, kontakt podatke tijela nadležnih za provođenje pojedine faze postupka dodjele i informacije o indikativnom trajanju postupka dodjele. U slučaju da SAFU (PT2) ne izvrši registraciju određenog projektnog prijedloga, isto mora i obrazložiti.

### 2. Faza postupka dodjele: Administrativna provjera projektnih prijava

SAFU (PT2) provodi administrativnu provjeru registriranih projektnih prijedloga. Ako projektni prijedlog ne udovoljava administrativnim zahtjevima iz dokumentacije navedene Pozivom, isključuje se iz daljnjeg postupka dodjele.

Projektni prijedlozi se mogu u daljnje faze postupka dodjele prenijeti skupno (svi pristigli projektni prijedlozi koji su prošli administrativnu provjeru odjednom ili određeni broj njih u grupama) ili pojedinačno.

Administrativna provjera projektnog prijedloga provodi se primjenjujući tablicu administrativnih kriterija (prema Prilogu 3. Uputa).

Nužni uvjeti koji moraju biti kumulativno ispunjeni u svrhu administrativne prihvatljivosti projektnog prijedloga su:

* projektni prijedlog predan je za odgovarajući Poziv na dostavu projektnih prijedloga;
* projektni prijedlog predan je u roku;
* projektni prijedlog predan je na propisanom mediju i u propisanom formatu;
* projektni prijedlog istovjetan je u svim dostavljenim medijskim formatima (u elektroničkoj i papirnatoj verziji pripadajućeg obrasca);
* projektni prijedlog predan je u propisanom broju primjeraka;
* projektni prijedlog ispunjen je po ispravnim predlošcima;
* projektni prijedlog sadrži sve obvezne priloge i prateće dokumente;
* projektni prijedlog je na hrvatskom jeziku i latiničnom pismu;
* projektna prijava sadrži sve propisane obrasce i potrebnu prateću dokumentaciju na način kako je navedeno u točki 7.1 Uputa za prijavitelje.

U slučaju neispunjavanja pojedinih kriterija navedenih u tablici administrativnih kriterija (prema Prilogu 3. Uputa), projektni prijedlog se isključuje iz daljnjeg postupka dodjele.

### 3. Faza postupka dodjele: Provjera prihvatljivosti prijavitelja, projekta i aktivnosti

Tijekom 3. faze provjerit će se usklađenost projektnog prijedloga s kriterijima prihvatljivosti prijavitelja, projekta i aktivnosti koji su navedeni u točkama 2.1, 2.2, 2.3, 2.4, 3.1. i 3.2. Uputa primjenjujući obrazac kriterija prihvatljivosti prijavitelja, projekta i aktivnosti (Prilog 3. Uputa). Projektni prijedlog mora udovoljiti svim kriterijima prihvatljivosti prijavitelja i projekta kako bi mogao biti upućen u sljedeću fazu postupka dodjele.

Ukoliko je bilo koji od odgovora koji se odnosi na prihvatljivosti prijavitelja i projekta u ovoj fazi negativan, postupak provjere se obustavlja te se projektni prijedlog isključuje iz procesa postupka dodjele.

Ukoliko se tijekom provjere prihvatljivosti aktivnosti utvrdi da u određenom projektnom prijedlogu jedna ili više aktivnosti nisu prihvatljive, tijelo nadležno za navedenu fazu u Kontrolnoj listi za provjeru prihvatljivosti prijavitelja, projekta i aktivnosti za predmetni projektni prijedlog navodi aktivnosti za koje je utvrđeno da su neprihvatljive. Slijedom toga, tijelo nadležno za ocjenjivanje kvalitete mora ocjenjivati projektni prijedlog uzimajući u obzir aktivnosti koje su prihvatljive odnosno ne uzimajući u obzir aktivnosti za koje je utvrđeno da su neprihvatljive.

### 4. Faza postupka dodjele: Ocjenjivanje kvalitete

Odbor za odabir projekata provodi fazu Ocjenjivanja kvalitete. Svrha faze ocjenjivanja kvalitete je ocjenjivanje projektnih prijedloga prema kriterijima odabira na temelju definirane metodologije odabira. Kriteriji i metodologija odabira odobreni su od strane Odbora za praćenje Operativnog programa „Konkurentnost i kohezija 2014. - 2020.“.

Detaljni pregled kriterija odabira zajedno s pod-kriterijima te rasponom bodovanja prikazan je u sljedećoj tablici (vidjeti Prilog 3.):

|  | **Kriterij odabira i pitanja za kvalitativnu procjenu** | **Raspon bodovanja** | Maksimalni broj bodova koji se može dodijeliti | **Referenca na izvor za provjeru[[15]](#footnote-15)** |
| --- | --- | --- | --- | --- |
| **1.** | **Doprinos poboljšanju pristupa visokom obrazovanju**  **Maksimum: 45 bodova / Minimum = 12 bodova** | | | |
| * 1. **Doprinos pokazateljima Operativnog programa (ishod)**   *Ocjenjuje se na temelju omjera:*  *1. Broja obnovljenih kreveta u rekonstruiranim studentskim domovima u okviru projekta / 5.000 (pokazatelj ishoda iz OP-a)*  *2. Broja dodatnih kreveta u izgrađenim domovima u okviru projekta / 3.000 (pokazatelj ishoda iz OP-a)[[16]](#footnote-16)* | **10 bodova: >** 20%  **8 bodova:** 16%-20%  **6 bodova:** 11%- 15%  **4 boda:** 6%-10%  **2 boda:** 1%-5%  **0 bodova:** < 1% | **10** | **Obrazac B**  **4.6.2** |
| * 1. **Doprinos pokazateljima Operativnog programa (rezultat)**   *Ocjenjuje se na temelju omjera:*  *1. Broja obnovljenih kreveta u rekonstruiranim studentskim domovima u okviru projekta, rezerviranih (namijenjenih) studentima u nepovoljnom položaju / 2.270[[17]](#footnote-17)*  *2. Broja dodatnih kreveta u izgrađenim domovima u okviru projekta, rezerviranih (namijenjenih) studentima u nepovoljnom položaju / 2.270[[18]](#footnote-18)* | **10 bodova: >** 25%  **8 bodova:** 21%-25%  **6 bodova:** 16%-20%  **4 boda:** 11%- 15%  **2 boda:** 6%-10%  **1 bod:** 1%-5%  **0 bodova:** < 1% | **10** | **Obrazac B**  **4.6.2** |
| * 1. **Poboljšan pristup studentskom smještaju**   *Ocjenjuje se na temelju povećanja postotka studenata izvan prebivališta smještenih u domu u odnosu na ukupni broj studenata izvan prebivališta u mjestu u kojem studiraju i u kojem se obnavlja/gradi studentski dom* | **5 bodova:** postoji povećanje postotka  **0 bodova:** ne postoji povećanje postotka | **5** | **Obrazac B**  **4.6.1** |
| * 1. **Poboljšan pristup studentskom smještaju studentima u nepovoljnom položaju**   *Ocjenjuje se na temelju omjera: ukupnog broja kreveta rezerviranih (namijenjenih) studentima u nepovoljnom položaju / ukupnog broja kreveta u rekonstruiranim (moderniziranim) ili izgrađenim studentskim domovima u okviru projekta* | **8 bodova:** > 70%  **6 bodova:** 61%-70%  **4 boda:** 56%-60%  **2 boda:** 50%-55% | **8** | **Obrazac B**  **4.6.1** |
| * 1. **Promocija osoba s invaliditetom**   *Ocjenjuje se na temelju broja koji je iskazan odnosnom:*  *ukupnog broja kreveta u rekonstruiranim (moderniziranim) ili izgrađenim domovima / broja prilagođenih kreveta rezerviranih za studente s invaliditetom u okviru projekta* | **6 bodova:** 1 prilagođeni krevet na < 50 kreveta  **4 boda:** 1 prilagođeni krevet na 50-150 kreveta  **2 boda:** 1 prilagođeni krevet na 151-250kreveta  **0 bodova:** 1 prilagođeni krevet na > 250 kreveta | **6** | **Obrazac B**  **4.6.1** |
| * 1. **Povećanje razine kvalitete - sanitarni čvor po krevetu**   *Ocjenjuje se na temelju broja sanitarnih čvorova u odnosu na broj kreveta u rekonstruiranim (moderniziranim) ili izgrađenim studentskim domovima* | **2 boda:** 1 sanitarni čvor na manje od 2,5 kreveta  **1 bod:** 1 sanitarni čvor na 3,5 - 2,5 kreveta | **2** | **Obrazac B**  **4.6.3** |
| * 1. **Povećanje razine kvalitete - kvadratura smještajne jedinice po krevetu**   *Ocjenjuje se na temelju odnosa kvadrature smještajne jedinice (sobe) i broja kreveta u rekonstruiranim (moderniziranim) ili izgrađenim studentskim domovima* | **2 boda:** 10m2 do 15m2 po krevetu  **1 bod:** do10m2 po krevetu | **2** | **Obrazac B**  **4.6.3** |
| * 1. **Povećanje razine kvalitete - sadržaji/usluge povezane sa smještajem**   *Jesu li projektnim prijedlogom predviđeni dodatni sadržaji/usluge povezani sa smještajem (studentski klub, medijateka, ured za studentski zbor, ambulanta, praonica/sušionica rublja, spremište za bicikle, prostori za sportske sadržaje, i sl.)?* | **2 boda**: da  **0 bodova**: ne | **2** | **Obrazac B**  **4.6.3** |
| **2.** | **Vrijednost za novac Maksimum: 5 bodova** | | | |
| **2.1 Trošak po krevetu**  *Ocjenjuje se na temelju izraženog troška po obnovljenom/novom krevetu u odnosu na definirani maksimum u točki 1.4. Uputa:*   * *70.000,00 HRK (uključujući PDV) u slučaju rekonstrukcije/modernizacije studentskog doma, odnosno* * *240.000,00 HRK (uključujući PDV) u slučaju izgradnje studentskog doma kada u mjestu provedbe projekta studentski dom već postoji, odnosno* * *300.000,00 HRK (uključujući PDV) u slučaju izgradnje studentskog doma kada u mjestu provedbe projekta, studentski dom još ne postoji* | **5 bodova:** 70% ili manje od maksimalnog troška  **4 boda:** 71%-79% od maksimalnog troška  **3 boda**: 80%-95%od maksimalnog troška  **2 boda:** 96%-100% od maksimalnog troška  **0 bodova**: > 100% | **5** | **Obrazac B**  **7** |
| **3.** | **Financijska održivost projekta** **Maksimum: 10 bodova / Minimum = 5 bodova** | | | |
| **3.1 Financijska održivost nakon završetka projekta**  *Ocjenjuje ima(ju) li prijavitelj, i ako je primjenjivo partner,dovoljne izvore financiranja aktivnosti te osiguravanje održivosti rezultata i ishoda nakon završetka provedbe projekta.* | **10 bodova**:očekivani prihodi i izdaci su dobro procijenjeni, a izvori prihoda su jasno identificirani i sigurni  **5 bodova:** očekivani prihodi i izdaci su dobro procijenjeni, ali izvori prihoda nisu jasno identificirani i/ili nisu sigurni  **0 bodova:** očekivani prihodi su nedovoljni za pokrivanje očekivanih troškova | **10** | **Obrazac B**  **9**  **Studija izvedivosti** |
| **4.** | **Provedbeni kapaciteti prijavitelja i, ako je primjenjivo, partnera**  **Maksimum: 10 bodova** | | | |
| **4.1 Kapacitet za provedbu**  *Odgovaraju li financijski, stručni, iskustveni i administrativni kapaciteti prijavitelja, i ako je primjenjivo, partnera,**potrebama provedbe projekta?* | **5 bodova**: da  **0 bodova**: ne | **5** | **Obrazac B**  **2.5**  **2.6** |
| **4.2 Prethodna iskustva u provedbi projekata**  *Ocjenjuje se imaju li prijavitelj, i ako je primjenjivo, partner, iskustva u provedbi projekata slične vrijednosti i vrste aktivnosti.* | **3 boda:** 3 ili više projekata provedeno  **2 boda:** 2 projekta provedena  **1 bod:** 1 projekt proveden  **0 bodova:** nema prethodno provedenih projekata | **3** | **Obrazac B**  **2.3**  **2.4** |
| **4.3 Financijski kapacitet**  *Imaju li prijavitelj, i ako je primjenjivo, partner, financijsku sigurnost koja može jamčiti uspješnu provedbu projekta?* | **2 boda:** dio sredstava za financiranje projekta je već osiguran  **0 bodova:** dio sredstava za financiranje projekta nije osiguran | **2** | **Obrazac B**  **8**  **Studija izvedivosti** |
| **5.** | **Dizajn i zrelost projekta** **Maksimum: 20 bodova / Minimum = 10 bodova** | | | |
| **5.1 Postojeća pokrivenost**  *Ocjenjuje se na temelju omjera:*  *ukupnog broja studenata izvan prebivališta/ukupnog postojećeg broja kreveta u mjestu u kojem se obnavlja/gradi studentski dom.* | **3 boda:** 0%-20%  **2 boda:** 21%-30% postojeće pokrivenosti  **1 bod:** 31%-40% postojeće pokrivenosti  **0 bodova:** > 40% postojeće pokrivenosti | **3** | **Obrazac B**  **4** |
| **5.2 Projektna logika i izvedivost**  *Ocjenjuje se ima li projekt jasnu logiku i može li postići definirane ciljeve unutar predloženih vremenskih okvira te doprinijeti pokazateljima OP-a. Kriterij ocjenjuje razinu do koje su zadovoljeni sljedeći elementi:*   * *problemi i potrebe su dobro identificirane i projekt nudi odgovarajuća rješenja* * *predložena tehnička rješenja rekonstrukcije/modernizacije ili izgradnje studentskih domova su odgovarajuća i izvediva* * *aktivnosti su jasne, međusobno usklađene, a njihova provedba doprinosi očekivanim pokazateljima unutar prevdiđenog vremenskog okvira* * *postoje SMART pokazatelji provedbe aktivnosti i postignuća rezultata i ciljeva.* | **5 bodova**: kriterij je u potpunosti zadovoljen tj. svi elementi su ispunjeni kvalitetno  **3 boda**: svi elementi su ispunjeni, ali s određenim nedostacima  **1 bod**: samo neki elementi su ispunjeni i postoje značajni nedostaci  **0 bodova**: elementi nisu ispunjeni | **5** | **Obrazac B**  **4**  **6**  **Studija izvedivosti** |
| **5.3 Procjena rizika**  *Ocjenjuje se jesu li svi rizici jasno identificirani te jesu li predložene odgovarajuće mjere za ublažavanje i izbjegavanje rizika.* | **2 boda**:analiza rizika je kvalitetno napravljena, a rizici su jasno identificirani te su predložene odgovarajuće mjere za ublažavanje i izbjegavanje rizika  **1 bod:** neki rizici su identificirani, a predložene su neke mjere za ublažavanje i izbjegavanje rizika  **0 bodova:** rizici nisu identificirani | **2** | **Obrazac B**  **10** |
| **5.4 Zrelost projekta**  *Ocjenjuje se spremnost projekta u smislu izrađene dokumentacije.* | **10 bodova**: dokumentacija za nadmetanje je izrađena i svi potrebni akti[[19]](#footnote-19) su ishođeni od strane nadležnih tijela  **5 bodova**: projektna/tehnička dokumentacija je u potpunosti izrađena  **2 boda**: projektna/tehnička dokumentacija je djelomično izrađena  **0 bodova:** projektna/tehnička dokumentacija nije izrađena | **10** | **Obrazac B**  **6**  **Studija izvedivosti** |
| **6.** | **Promicanje održivog razvoja i zaštite okoliša Maksimum: 10 bodova** | | | |
| **6.1 Energetska učinkovitost i učinkovito korištenje prirodnih resursa**  *Ocjenjuje se promovira li projekt energetsku učinkovitost i/ili učinkovitije korištenje prirodnih resursa, uključujući jedno od sljedećeg:*   1. *smanjenje potrošnje energije* 2. *smanjenje potrošnje vode* 3. *povećanje korištenja OIE* 4. *smanjenje zagađenja zraka (GHG emisije, PM10, PM2,5)*   *Smanjenje/povećanje treba biti najmanje 10-15% od polazne (bazne/referentne) vrijednosti (Bazna vrijednost ne smije biti nula). Ukoliko se radi o novoj aktivnosti treba se primijeniti prosječna/standardna vrijednost rješenja na tržištu RH/EU*. | **10 bodova:** 4 različite aktivnostiili više  **7 bodova:** 3 različite aktivnosti  **5 bodova:** 2 različite aktivnosti  **3 boda:** 1 aktivnost  **0 bodova:** nema aktivnosti | **10** | **Obrazac B**  **5.2** |
|  | **UKUPNO Maksimum: 100 bodova / Minimum = 50 bodova** | | | |

U fazi ocjenjivanja kvalitete Projektni prijedlog mora ostvariti minimalni ukupni zbroj od 50 bodova (kumulativni broj bodova po svih 6 kriterija) da bi bio upućen u sljedeću fazu postupka dodjele bespovratnih sredstava.

Osim kumulativnog minimalnog broja bodova, kako bi bio upućen u sljedeću fazu postupka dodjele bespovratnih sredstava, Projektni prijedlog mora ostvariti i minimalni broj bodova kako slijedi:

- za kriterij 1. Doprinos poboljšanju pristupa visokom obrazovanju – minimalno 12 bodova;

- za kriterij 3. Financijska održivost projekta – minimalno 5 bodova;

- za kriterij 5. Dizajn i zrelost projekta – minimalno 10 bodova.

Na kraju faze ocjenjivanja kvalitete za svaki projektni prijedlog sastavlja se Izvješće o ocjenjivanju kvalitete. Nakon što određeni broj ili svi projektni prijedlozi budu ocijenjeni, Odbor za odabir projekata priprema popis/listu projektnih prijedloga koji se prenose u daljnju fazu postupka dodjele, poredanih po datumu i vremenu predaje svakog pojedinog projektnog prijedloga. Popis projektnih prijedloga može sadržavati rezervnu listu koja obuhvaća projektne prijedloge koji su zadovoljili prethodno navedene minimalne bodovne pragove, ali prelaze okvir raspoloživih financijskih sredstava.

### 5. Faza postupka dodjele: Provjera prihvatljivosti izdataka

SAFU (PT2) provodi fazu provjere prihvatljivosti izdataka. Tijekom provjere prihvatljivosti izdataka provjerava se i osigurava da su ispunjeni uvjeti za financiranje pojedinog projektnog prijedloga, provjeravajući usklađenost projektnih prijedloga s kriterijima prihvatljivosti izdataka (vidjeti točku 4. ovih Uputa), te određujući najviši iznos prihvatljivih izdataka za projektni prijedlog. Projektni prijedlozi moraju udovoljiti svim kriterijima prihvatljivosti izdataka u svrhu njihova uključivanja u prijedlog Odluke o financiranju.

Ako je potrebno, SAFU (PT2) ispravlja predloženi proračun projektnog prijedloga, uklanjajući neprihvatljive izdatke, pri čemu može:

1. predhodno od prijavitelja zatražiti dostavljanje dodatnih podataka kako bi se opravdala prihvatljivost izdataka. Ako prijavitelj ne dostavi zadovoljavajuće podatke ili ih ne dostavi u za to predviđenom roku, predmetni izdaci se smatraju neprihvatljivima i uklanjaju se iz proračuna i/ili

2. zajedno s prijaviteljem (pisanim putem ili na sastancima) provjeriti stavke proračuna (predložene iznose uz pojedinu stavku kao i prihvatljivost stavki proračuna). U navedenim slučajevima SAFU (PT2) od prijavitelja zahtijeva razloge kojima se opravdava potreba i novčana vrijednost pojedine stavke, ostavljajući mu za navedeno primjeren rok. Ako prijavitelj u utvrđenom roku, u skladu s uputom SAFU (PT2),ne opravda pojedinu stavku, ta se stavka briše iz proračuna. Prijavitelj je obvezan u postupku pregleda proračuna biti SAFU (PT2) na raspolaganju u svrhu davanja potrebnih obrazloženja.

Ispravci proračuna poduzimaju se u opsegu u kojemu se ne utječe na rezultate prethodnih faza dodjele, odnosno kojim se ne mijenjaju koncept i aktivnosti za koje je u fazi provjere prihvatljivosti projekta i aktivnosti utvrđeno da su prihvatljive, te opseg intervencije niti ciljevi predloženog projektnog prijedloga.

SAFU (PT2) mora provjeravati prihvatljivost onih projektnih prijedloga kojima se osigurava potpuna iskorištenost raspoloživih financijskih sredstava u okviru ovog Poziva, a može provjeravati prihvatljivost svih projektnih prijedloga koji su udovoljili minimalnim bodovnim pragovima određenima u Pozivu.

Ukoliko u procesu provjere prihvatljivosti proračuna traženi iznos bespovratnih sredstava padne ispod najnižeg iznosa bespovratnih sredstava koji se može dodijeliti u okviru Poziva, projekt se neće smatrati prihvatljivim za financiranje.

Postupak dodjele za projektne prijedloge s rezervne liste može se nastaviti isključivo pod jednakim uvjetima, izuzev uvjeta koji se odnose na rokove postupka, u trenutku kada i ako potrebna financijska sredstva postanu raspoloživa. Pri tome se uvažava redoslijed projektnih prijedloga na rezervnoj listi te (preostala) raspoloživa financijska sredstva iz pripadajuće omotnice. Ukoliko nakon provjere prihvatljivosti izdataka i ispravka proračuna prvi projektni prijedlog s rezervne liste prelazi preostali raspoloživi iznos, navedenom prijavitelju se nudi mogućnost da u odgovarajućoj mjeri poveća udio sufinanciranja, a ukoliko on to odbije, pristupa se prvom idućem projektnom prijedlogu s rezervne liste.

Rezervna lista je važeća do potpune iskorištenosti financijskih sredstava te donošenja i objave Odluke o financiranju kojom se u cijelosti apsorbira predmetna financijska omotnica.

Nakon što je provedena provjera prihvatljivosti izdataka, SAFU (PT2) priprema i podnosi MRRFEU (UT) Izvješće o provjeri prihvatljivosti izdataka za svaki pregledani projektni prijedlog, koje sadrži zaključke i mišljenje o projektnim prijedlozima u odnosu na zadane kriterije prihvatljivosti izdataka, podatak o predloženim ukupnim prihvatljivim izdacima te iznosu bespovratnih sredstava koji će se dodijeliti.

### 6. Faza postupka dodjele: Donošenje Odluke o financiranju

Odluka o financiranju se donosi za projektne prijedloge koji su uspješno prošli prethodne faze postupka dodjele. U slučaju da SAFU (PT2)/MRRFEU (UT) procijeni da je od zadnje provjere prihvatljivosti do 6. faze postupka dodjele došlo do oklonosti koje upućuju da su nastupile promjene koje bi mogle odgoditi uvrštavanje projektnog prijedloga u odluku o financiranju ili utjecati na ispravnost dodjele, SAFU (PT2) ima pravo izvršiti dodatne provjere pojedinih aspekata provjere prihvatljivosti prije donošenja Odluke o financiranju. MRRFEU (UT) donosi odluku o financiranju projektnih prijedloga.

Odluka o financiraju se donosi zasebno za svaki projektni prijedlog, po završetku postupka dodjele za svaki pojedini projektni prijedlog koji je uspješno prošao sve prethodne faze postupka dodjele.

Projektni prijedlog koji je prešao navedene minimalne pragove može biti neprihvaćen u slučaju da nema raspoloživih sredstava te ako je drugi projektni prijedlog dobio više bodova odnosno ostvario bolji rezultat tijekom ocjenjivanja kvalitete. Kada više projektnih prijedloga ostvari isti broj bodova, a raspoloživa financijska sredstva dostatna su za donošenje Odluke o financiranju za samo jedan ili neke od tih projektnih prijedloga, pravo prvenstva ima projektni prijedlog koji je podnesen prije (relevantan je datum i vrijeme predaje na omotnici).

MRRFEU (UT) donosi Odluku o financiranju, po isteku roka mirovanja (točka 5.3 Uputa) te pisanim putem obavještava prijavitelje čiji projektni prijedlozi su odabrani za financiranje, one čiji projektni prijedlozi nisu odabrani, kao i one čiji se projektni prijedlozi nalaze na rezervnoj listi.

Odluka o financiranju sadržava sljedeće podatke:

* pravni temelj za njezino donošenje;
* ime / naziv, adresu i OIB prijavitelja;
* naziv i referentni broj projekta/projekata;
* najviši iznos sredstava za financiranje prihvatljivih izdataka projekta i iznos bespovratnih sredstava;
* tehničke podatke o klasifikacijama Državne riznice i kodovima alokacija;
* ako je primjenjivo, druge elemente koji se odnose na financiranje;
* po potrebi i druge uvjete i podatke.

## Prigovori

Prijavitelji koji smatraju da su oštećeni zbog nepravilnog postupanja tijekom postupka dodjele, imaju pravo podnijeti prigovor Komisiji za odlučivanje o prigovorima (u daljnjem tekstu: Komisija).

Prijavitelji mogu podnijeti prigovor Komisiji u roku od 8 radnih dana od dana primitka obavijesti o statusu njihove projektne prijave u pojedinoj fazi postupka dodjele bespovratnih sredstava zbog sljedećih razloga:

* povrede postupka opisanog u Uputama i dokumentaciji ovog Poziva,
* povrede načela jednakog postupanja, zabrane diskriminacije, transparentnosti, zaštite osobnih podataka, razmjernosti, sprječavanja sukoba interesa te načela tajnosti postupka dodjele bespovratnih sredstava.

Prigovori se podnose Komisiji preporučenom pošiljkom s povratnicom u dva istovjetna primjerka na adresu: Ministarstvo regionalnoga razvoja i fondova Europske unije, Upravljačko tijelo za Operativni program Konkurentnost i kohezija 2014.-2020., Komisija za odlučivanje o prigovorima, Miramarska cesta 22, 10000 Zagreb, a Središnjoj agenciji za financiranje i ugovaranje u preslici u jednom primjerku.

Prigovori dostavljeni na drugi način, kao i progovori dostavljeni izvan roka, podneseni od neovlaštene osobe (osobe koja nije prijavitelj ili nije ovlaštena od strane prijavitelja) te dostavljeni nenadležnom tijelu ne smatraju se valjanima i ne uzimaju se u razmatranje, o čemu se pisanim putem objavještava prijavitelja. Prigovor, da bi se o njemu moglo odlučiti, mora sadržavati najmanje:

* podatke o prijavitelju;
* naziv i referentni broj Poziva;
* razloge prigovora;
* potpis prijavitelja ili ovlaštene osobe prijavitelja;
* ako je primjenjivo, punomoć za podnošenje prigovora.

Ako prigovor nije razumljiv ili ne sadržava sve što je potrebno da bi se o njemu moglo odlučiti, Komisija će pozvati prijavitelja da prigovor ispravi odnosno dopuni u skladu s danom uputom i u tu svrhu mu vratiti prigovor, što isti može učiniti u roku od 2 (dva) radna dana od dana primitka vraćenog prigovora. Ako prigovor bude ispravljen odnosno dopunjen i predan Komisiji u roku određenom za dopunu ili ispravak, smatrat će se da je podnesen Komisiji onog dana kad je prvi put bio podnesen. Smatrat će se da je prigovor povučen ako ne bude vraćen Komisiji u određenom roku i ispravljen u skladu s dobivenom uputom Komisije, a ako bude vraćen bez ispravka odnosno dopune, neće se uzeti u razmatranje.

Komisija odlučuje o prigovoru u roku od 30 (trideset) radnih dana od dana zaprimanja prigovora, o čemu prijavitelje obavještava pisanim putem. Ako Komisija utvrdi prigovor prijavitelja osnovanim, nalaže nadležnom tijelu da ponovo uzme u razmatranje projektni prijedlog i odluči o njegovom statusu u konkretnoj fazi dodjele. Odluku o prigovoru na prijedlog Komisije potpisuje čelnik Upravljačkog tijela. Odluka sadržava najmanje: datum donošenja i razloge prihvaćanja ili (djelomičnog) prihvaćanja prigovora ili njegova neprihvaćanja. O zaprimljenom prigovoru Komisija pisanim putem obavještava SAFU (PT2) kao nadležno tijelo u provođenju postupka dodjele te dostavlja i odluku o prigovoru. Odluka čelnika Upravljačkog tijela kojom je odlučeno o prigovoru je konačna i nakon donošenja odluke kojom je odlučeno o prigovoru ne postoji mogućnost obraćanja prijavitelja Upravljačkom tijelu i tijelima Sustava upravljanja i kontrole u pogledu predmeta prigovora, već je moguće pokretanje sudskog spora.

Prijavitelj koji ne ponosi prigovor već traži određena pojašnjenja povezana s postupkom dodjele, zahtjev za pojašnjenjem podnosi tijelu nadležnom za pojedini postupak dodjele i to u roku od 8 radnih dana od dana primitka obavijesti o statusu projektne prijave u pojedinoj fazi postupka dodjele. Nadležno tijelo pisanim putem daje odgovarajuća pojašnjenja u roku od 15 radnih dana od dana zaprimanja upita.

Ako je prijavitelj Komisiji uputio pismeno s naznakom da je riječ o prigovoru, a iz njegova sadržaja je razvidno da samo traži određena pojašnjenja, tada se ne provodi postupak odlučivanja po prigovorima, već Komisija tijelu nadležnom za određenu fazu dodjele upućuje navedeno pismeno u rješavanje te tijelo nadležno za postupak dodjele prijavitelju pisanim putem daje odgovarajuća pojašnjenja u roku od 15 radnih dana od zaprimanja upita.

**5.3. Rok mirovanja**

Odluka o financiranju se ne može donijeti prije isteka roka mirovanja.

Rok mirovanja obuhvaća razdoblje unutar kojega se prijavitelju dostavlja pisana obavijest o statusu njegova projektnog prijedloga nakon faze provjere prihvatljivosti izdataka te rok unutar kojega prijavitelj kojemu je dostavljena pisana obavijest može podnijeti prigovor Komisiji. Navedeno razdoblje roka mirovanja ne može biti duže od 15 (petnaest) radnih dana.

Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku Upravljačkog tijela, a to razdoblje ne može biti duže od 30 (trideset) radnih dana. Rok mirovanja u svakom slučaju ne može biti duži od 45 (četrdesetipet) radnih dana, računajući od dana kada je prijavitelju obavljena dostava pisane obavijesti o statusu njegova projektnog prijedloga nakon faze provjere prihvatljivosti izdataka (dostava se u predmetnom slučaju potvrđuje potpisanom povratnicom).

## 5.4. Popisivanje ugovora

Po donošenju Odluke o financiranju od strane MRRFEU (UT), SAFU (PT2) priprema Ugovor o dodjeli bespovratnih sredstava u suradnji s korisnikom. SAFU (PT2), u suradnji s MRRFEU (UT), potpisuje Ugovor s uspješnim prijaviteljem u roku od 45 (četrdesetpet) kalendarskih dana od dana donošenja Odluke o financiranju. Rok za pripremu i potpisivanje Ugovora može se produžiti, uz prethodnu suglasnost Upravljačkog tijela, u opravdanim slučajevima koji su uzrokovani događajima izvan utjecaja nadležnog tijela i korisnika.

Svi projektni prijedlozi za koje se u navedenom roku od 45 kalendarskih dana od dana donošenja Odluke o financiranju ili produženog roka odobrenog od strane Upravljačkog tijela, ne sklopi Ugovor o dodjeli bespovratnih sredstava, bit će odbačeni. Ugovor o dodjeli bespovratnih sredstava stupa na snagu tek kada ga potpiše zadnja ugovorna strana.

Ukoliko drugačije nije dogovoreno, prijavitelj će potpisati i vratiti Ugovor najkasnije u roku od 15 (petnaest) kalendarskih dana od dana primitka Ugovora. U slučaju da prijavitelj ne potpiše i ne vrati Ugovor o dodjeli bespovratnih sredstava u propisanom vremenskom roku, osim ako to nije opravdano (u slučaju više sile), MRRFEU (UT) će smatrati da je prijavitelj odustao od svog projektnog prijedloga i može poništiti Odluku o financiranju te će prijavitelja u roku od 15 (petnaest) radnih dana od datuma poništavanja obavijestiti o takvoj odluci.

Prije potpisivanja Ugovora o dodjeli bespovratnih sredstava, korisnik mora dostaviti Izjavu, potpisanu od ovlaštene osobe, kojom potvrđuje, u odnosu na podatke dostavljene u projektnom prijedlogu:

* da nisu nastupile promjene odnosno okolnosti koje bi utjecale na ispravnost dodjele bespovratnih sredstava (primjerice, da u međuvremenu od podnošenja projektnog prijedloga nije dobio potporu male vrijednosti ili da nije nastupio stečaj, ili slično) te
* da su mu provedbeni kapaciteti nepromijenjeni.

Prije potpisivanja Ugovora o dodjeli bespovratnih sredstava, pojašnjenja, prilagodbe ili manje korekcije, na način da se kontaktira korisnik i s njime dogovore izmjene, mogu se unijeti u opis projekta u onoj mjeri u kojoj neće dovesti u pitanje Odluku o financiranju ili biti u suprotnosti s načelom jednakog postupanja prijavitelja te neće:

* imati za cilj uzeti u obzir promjene koje su se dogodile od datuma zaprimanja projektnog prijedloga, odnosno odnositi se na aspekte utvrđene u Izvješću o fazi ocjenjivanja kvalitete
* odnositi se na aspekte utvrđene u Izvješću o fazi ocjenjivanja kvalitete.

# ODREDBE KOJE SE ODNOSE NA PROVEDBU PROJEKTA

## Razdoblje provedbe, financiranja, izvršenja ugovora i prihvatljivosti izdataka

Razdoblje provedbe projekta je razdoblje od početka obavljanja aktivnosti projekta, a najranije počevši od 1. siječnja 2014. godine do završetka obavljanja predmetnih aktivnosti, do najviše 36 mjeseci od dana sklapanja Ugovora o dodjeli bespovratnih sredstava a najkasnije do 30. lipnja 2023. godine, ovisno što je kraće.

Početak obavljanja aktivnosti projekta označava prvu preuzetu obavezu kojom se naručuju dobra ili usluge ili druga obaveza na temelju koje je ulaganje nepovratno, ovisno o tome što je od navedenog nastupilo prije.

Razdoblje prihvatljivosti izdataka je razdoblje unutar kojeg mora nastati i biti plaćen izdatak da bi bio prihvatljiv za financiranje sukladno Ugovoru. Razdoblje prihvatljivosti izdataka je razdoblje od početka razdoblja provedbe projekta do najkasnije 30 dana od završetka razdoblja provedbe projekta.

Razdoblje financiranja je razdoblje unutar kojeg se mogu izvršavati financijske transakcije vezane uz izvršenje Ugovora. Razdoblje financiranja projekta započinje stupanjem Ugovora na snagu i traje najdulje 18 mjeseci od datuma završetka razdoblja provedbe projekta, i u svakom slučaju do isteka općeg razdoblja prihvatljivosti OPKK iz kojeg se projekt financira, ovisno koje razdoblje je kraće.

Razdoblje izvršenja ugovora je razdoblje od stupanja Ugovora na snagu do izvršenja svih prava i obveza sukladno Ugovoru.

## Nabava

Kod podnošenja projektnih prijedloga i tijekom provedbe projekata, korisnici se moraju pridržavati postupka javne nabave za subjekte koji su obveznici Zakona o javnoj nabavi (NN 90/11, 83/13, 143/13, 13/14). Svi postupci nabave provedeni u okviru prijavljenog projekta, a prije datuma stupanja na snagu Ugovora o dodjeli bespovratnih sredstava također moraju biti provedeni sukladno načelima i pravilima propisanima Zakonom o javnoj nabavi kako bi se mogli smatrati prihvatljivim.

Izdaci za prihvatljive aktivnosti bit će prihvatljivi samo i pod uvjetom ako je nabava provedena u skladu s načelima i postupcima utvrđenima Zakonom o javnoj nabavi. Nepridržavanje ovih postupaka odrazit će se na prihvatljivost izdataka, a SAFU (PT2) prilikom provjere zahtjeva za nadoknadom sredstava tijekom provedbe projekta, može u slučaju nepridržavanja Zakona o javnoj nabavi, proglasiti vezane troškove neprihvatljivima.

## Provjere upravljanja projektom

Nakon potpisivanja Ugovora o dodjeli bespovratnih sredstava, MRRFEU (UT) prati postižu li projekti utvrđene ciljeve i rezultate, a SAFU (PT2) je odgovoran vršiti nadzor kako bi osigurao provođenje ugovora u skladu s ugovornim odredbama.

Prijavitelji će biti upoznati s postupcima provjere upravljanja projektom i standardnim i drugim obrascima koje je potrebno podnijeti SAFU (PT2) i/ili MRRFEU (UT).

Korisnici su dužni pridržavati se zahtjeva povezanih s provjerom upravljanja projektom te surađivati sa MRRFEU (UT) i/ili SAFU (PT2) prilikom provjere. Ako to ne učine, dolazi do kršenja Ugovora o dodjeli bespovratnih sredstava nakon čega mogu uslijediti pravne i financijske posljedice.

Provjere upravljanja projektom uključuju:

* pregled plana nabave;
* provjeru Zahtjeva za nadoknadom sredstava (ispravnost iznosa i stope financiranja);
* provjeru statusa provedbe projekta (provjera stvarnog fizičkog napretka projekta);
* provjeru potraživanih troškova (provjera prihvatljivosti izdataka);
* provjeru dokumentacijskog dokaza plaćanja i postojanja odgovarajućeg revizijskog traga;
* provjeru na licu mjesta;
* provjeru poštivanja pravila EK-a i nacionalnih pravila o informiranju i vidljivosti;
* financijsko zaključenje projekta;
* ex-post provjere trajnosti projekta i pokazatelja.

SAFU (PT2) i/ili MRRFEU (UT), kao i bilo koji vanjski revizor angažiran od strane navedenih tijela, kada ocijene potrebnim, mogu obaviti provjeru na licu mjesta, neovisno jedan o drugom. Za razdoblja provedbe projekta od strane SAFU (PT2) bit će izvršena najmanje jedna terenska posjeta.

U roku od 5 godina nakon dovršetka provedbe projekta, SAFU (PT2) će provjeriti trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a, itd.

MRRFEU (UT), u svrhu praćenja napretka provedbe projekata može od korisnika zahtijevati dostavu redovnih ili ad hoc izvješća o provedbi projekata, ostvarivanja pokazatelja, horizontalnim pitanjima ili drugim informacijama potrebnim za izvještavanje ili provedbu i vrednovanje OP-a.

## Podnošenje zahtjeva za predujmom, nadoknadom sredstava i povrat sredstava

Mogućnosti i uvjeti za podnošenje zahtjeva za predujmom/nadoknadom sredstava i korištenje predujma određeni su u Ugovoru o dodjeli bespovratnih sredstava.

Isplata prihvatljivih izdataka iz bespovratnih sredstava korisniku će biti provedena u skladu s Ugovorom o dodjeli bespovratnih sredstava, bilo metodom „nadoknade" ili metodom „plaćanja" ili kombinacijom obje metode.

Korisnik ima pravo zatražiti predujam podnošenjem Zahtjeva za predujmom SAFU-u (PT2). Korisnik može potraživati predujam višekratno, najviše do 40% odobrenih bespovratnih sredstava po projektu.

Ako SAFU (PT2) utvrdi da se predujam za projekt ne koristi namjenski, MRRFEU (UT) može u svakom trenutku zatražiti od korisnika vraćanje isplaćenog iznosa predujma, ili njegovog dijela. Ako se predujam zahtijeva u prvom tromjesečju provedbe projekta, a SAFU (PT2) utvrdi da korisnik nije započeo s provedbom projekta i u roku od 90 dana od dana primitka predujma nisu nastali nikakvi troškovi povezani s provedbom projekta, MRRFEU (UT) će bez odgode provesti postupak izvršavanja povrata.

Korisnik podnosi SAFU-u (PT2) zahtjev za nadoknadom sredstava (Prilog 5. Uputa) u kojem se navode svi nastali izdaci. Uvjeti koji se odnose na podnošenje zahtjeva za nadoknadom sredstava, predmet su Posebnih uvjeta Ugovora o dodjeli bespovratnih sredstava (Prilog 1. Uputa). Ako se sredstva potražuju retroaktivno (ako razdoblje provedbe i razdoblje prihvatljivosti počinje prije početka primjene Ugovora), prvi Zahtjev za nadoknadom sredstava korisnik može dostaviti danom stupanja Ugovora na snagu ili nakon isteka prva tri mjeseca od datuma potpisivanja Ugovora o dodjeli bespovratnih sredstava.

**6.4.1. Povrat sredstava**

Ako postoji opravdana sumnja ili je utvrđeno da je korisnik ugrozio izvršavanje Ugovora značajnim pogreškama ili nepravilnostima ili prijevarom, MRRFEU (UT) može obustaviti plaćanja ili zahtijevati povrat plaćenih iznosa razmjerno težini utvrđenih pogrešaka, nepravilnosti i prijevara. MRRFEU (UT) također može obustaviti plaćanja u slučajevima gdje postoji sumnja na ili je utvrđeno postojanje pogreški, nepravilnosti ili prijevara počinjenih od strane korisnika u provedbi drugih ugovora koji se financiraju iz Općeg proračuna Europske unije ili Državnog proračuna, a za koje je vjerojatno da će utjecati na izvršenje Ugovora. Isplata se obustavlja danom slanja obavijesti o obustavi plaćanja korisniku od strane MRRFEU (UT) i/ili SAFU (PT2).

Svaki projekt podliježe postupku povrata sredstava u slučaju nepoštivanja zahtjeva koji se odnose na sposobnost prijavitelja, učinkovito korištenje sredstava i trajanje (točka 2.5 Uputa).

MRRFEU (UT) donosi Odluku o povratu, odnosno obavijest kojom zahtijeva povrat sredstava od korisnika, temeljem kojih je korisnik dužan najkasnije u roku od 60 kalendarskih dana od dana primitka Odluke o povratu, odnosno od dana dostave obavijesti kojom MRRFEU (UT) i/ili SAFU (PT2) zahtijeva od korisnika plaćanje dugovanog iznosa izvršiti povrat sredstava. Razlozi i osnova za pokretanje postupka povrata sredstava bit će definirani Ugovorom o dodjeli bespovratnih sredstava.

## Revizije projekta, imovina i osiguranje

Revizorsko izvješće neovisnog ovlaštenog revizora o verifikaciji troškova projekta, korisnik je obvezan predati uz Završno izvješće.

Ukoliko nije drugačije navedeno u posebnim uvjetima Ugovora o dodjeli bespovratnih sredstava; oprema, potrošni materijal i rezultati projekta mogu se prenijeti na partnera u projektu ili treće strane, pod uvjetom da:

* se ne izmijeni njihova svrha najmanje 5 godina nakon završetka provedbe projekta;
* su MRRFEU (UT) i SAFU (PT2) uredno obaviješteni o tome u pisanom obliku te da su dali svoje prethodne suglasnosti u slučaju prijenosa na treće strane.

Ova ograničenja primjenjivat će se najmanje 5 godina nakon završetka provedbe projekta prema članku 16.3. Općih uvjeta Ugovora (Prilog 2. Uputa).

Ovisno o procjeni rizika, Ugovor o dodjeli bespovratnih sredstava može uključivati obvezu korisnika da osigura imovinu koju je nabavio u okviru projekta.

## Informiranje i vidljivost

Korisnik je dužan pridržavati se zahtjeva vezanih uz informiranje i vidljivost navedenih u Ugovoru o dodjeli bespovratnih sredstava i njegovim prilozima, te zahtjeva navedenih u dokumentu Informiranje, komunikacija i vidljivost - Upute za korisnike za razdoblje 2014. – 2020[[20]](#footnote-20). Korisnik je posebno dužan poduzeti sve potrebne korake kako bi objavio činjenicu da projekt sufinancira EU, te da je projekt koji se provodi odabran u okviru Operativnog programa „Konkurentnost i kohezija 2014. – 2020.“, sufinanciranog sredstvima iz Europskog fonda za regionalni razvoj. SAFU (PT2) će osigurati smjernice, upute i potporu korisnicima koje se tiču ispunjavanja zahtjeva povezanih s informiranjem i vidljivošću. Osim mjera informiranja i vidljivosti koje korisnik samostalno poduzme u okviru projekta, korisnik je također obvezan odazvati se na pozive UT i PT za sudjelovanjem na organiziranim događajima informiranja i vidljivosti.

# ADMINISTRATIVNI PODACI

## Sadržaj projektnog prijedloga

Projektni prijedlozi podnose se sukladno Uputama za prijavitelje, koristeći obrasce koji su sastavni dio Poziva. Paket za prijavu treba sadržavati sljedeće dokumente podnesene u zatraženom formatu:

|  |  |  |
| --- | --- | --- |
| **Prijavni obrazac** | **Prijavni obrazac A\***  **Glavni dio** | Obrazac 1.  (obrazac je dostupan za popunjavanje u elektroničkom formatu, a kao sadržaj prijave dostavlja se i u papirnatom i elektroničkom formatu) |
| **Prijavni obrazac B**  **Posebni dio** | Obrazac 2. |
| **Prilozi**  **prijavnom obrascu** | **Financijski identifikacijski**  **obrazac prijavitelja i partnera (ukoliko je primjenjivo)** | Obrazac 3. |
| **Izjava prijavitelja** | Obrazac 4. |
| **Sporazum o partnerstvu**  **(ukoliko je primjenjivo)** | Obrazac 5. |
| **Izjava partnera**  **(ukoliko je primjenjivo)** | Obrazac 6. |
|  | **Izjava glavnog projektanta**  **(ukoliko se radi**  **o rekonstrukciji studentskog doma)** | Obrazac 7. |
| **Popratni dokumenti**[[21]](#footnote-21) | **Dokaz prihvatljivosti prijavitelja**  **i partnera (ukoliko je primjenjivo)** | a) preslika Izvatka iz sudskog registra ne starijeg od 3 mjeseca prije datuma podnošenja projektne prijave ;  b) preslika Statuta;  c) preslika Izvatka iz Upisnika visokih učilišta pod nadležnošću Ministarstva znanosti, obrazovanja i sporta RH  (ukoliko je primjenjivo);  d) financijsko izvješće za korisnika proračuna za godinu koja prethodi godini u kojoj se podnosi projektna prijava, u obrascu u kojem je prijavitelj odnosno partner (ukoliko je primjenjivo) obvezan isti predati nadležnim tijelima RH;  e) potvrda Porezne uprave da su ispunjene obveze plaćanja dospjelih poreznih obveza i obveza za mirovinsko i zdravstveno osiguranje (ne starija od 30 dana prije predaje projektnog prijedloga) - u izvorniku. |
| **Dokaz o prihvatljivosti projekta** (ukoliko je primjenjivo) | Odgovarajući pravno obvezujući dokaz (ugovor ili sporazum) o osiguranim sredstvima iz drugih izvora za financiranje razlike između iznosa ukupnih prihvatljivih izdataka projekta te maksimalnog iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva |
| **Dokaz o iskustvu osoblja**  **za upravljanje projektima** | Životopisi članova projektnog tima |
| **Dokaz o zrelosti** | **Potrebna dokumentacija za sve prijavitelje i / ili partnere:**  a) studija izvodljivosti;  b) preslika dokaza o vlasništvu zemljišta (Izvadak iz zemljišne knjige ili Ugovora o pravu na građenje ili Ugovora o pravu na korištenje prostora);  c) preslika dokaza o namjeni zemljišta  (Lokacijska informacija);  d) preslika procjene utjecaja na okoliš gdje je to potrebno (ukoliko ista nije potrebna, potrebno je priložiti mišljenja Ministarstva zaštite okoliša i prirode, odnosno  Gradskog/Županijskog ureda koji se bavi područjem zaštite okoliša). Ukoliko prijavitelj u trenutku predaje projektne prijave ne raspolaže mišljenjem nadležnog tijela, dužan je dostaviti dokument kojim dokazuje da je nadležnom tijelu podnio zahtjev za dostavu tog mišljenja. Mišljenje nadležnog tijela prijavitelj je dužan dostaviti u roku od 6 mjeseci od dana predaje projektne prijave. |
|  | **Dokumentacija koja dokazuje zrelost projekta, koju prijavitelj mora dostaviti ukoliko u trenutku predaje projektne prijave postoji**, a odnosi se na dokumente kao što su: projekt rušenja, geodetski projekt, projektni zadatak, idejno rješenje, idejni projekt/idejni urbanističko-arhitektonski projekt, valjana lokacijska dozvola, glavni projekt s troškovnicima, valjana građevinska dozvola ili akt na temelju kojeg se može pristupiti građenju, izvedbeni projekt i s troškovnicima za radove, projekt opreme (nacrt opreme i tehničke specifikacije), opis (nacrt, shema) radova i tehničke specifikacije radova, studija izvodljivosti (uključujući i analizu troškova i koristi), dokumentacija za nadmetanje uključujući sklopljene pojedinačne ugovore o javnoj nabavi na projektu.  U slučaju da neki od navedenih dokumenata nisu potrebni za fazu koja slijedi nakon izrade dokumentacije (npr. izgradnja nove infrastrukture) ili prijavitelj drugim sredstvima financira izradu navedene dokumentacije dužan je dostaviti Izjavu (u slobodnom formatu) osobe ovlaštene za zastupanje prijavitelja kojom to potvrđuje, te mišljenje glavnog projektanta koje uključuje obrazloženje ukoliko neki dokument nije potreban (ne odnosi se na dokumentaciju za nadmetanje i sklopljene ugovore o javnoj nabavi).  **Napomena:** Projekt rušenja, geodetski projekt, projektni zadatak, idejno rješenje, idejni projekt/idejni urbanističko-arhitektonski projekt, glavni projekt s troškovnicima, izvedbeni projekt s troškovnicima za radove, projekt opreme (nacrt opreme i tehničke specifikacije ), opis (nacrt, shema) radova i tehničke specifikacije radova, studija izvodljivosti (uključujući i analizu troškova i koristi) mogu biti dostavljeni samo u elektroničkom formatu, u .pdf formatu, na zasebnom DVD-u ili CD-u. |

\***Prijavni obrazac A** objavljen je na mrežnoj stranici: <https://esif-wf.mrrfeu.hr>.

Na navedenoj stranici nalazi se Korisnički priručnik za popunjavanje Prijavnog obrasca A. Aplikacija podržava sljedeće Internet preglednike: Internet Explorer 9 ili novije verzije, Google Chrome 23.0 ili novije verzije te Mozilla Firefox 17.0 ili novije verzije.

Uz papirnatu verziju, Prijavni obrazac A potrebno je dostaviti i u elektroničkom formatu kao zasebnu datoteku u .pdf formatu na DVD-u ili CD-u s oznakom R: CD/R, DVD/R, i to upravo onu datoteku koja je generirana od strane web aplikacije i potom spremljena na računalo radi ispisa. Datum i vrijeme navedeni u donjem desnom kutu stranica Prijavnog obrasca A. dio moraju biti identični u papirnatoj verziji i u elektroničkoj verziji dostavljenog Prijavnog obrasca A. dio.

Projektni prijedlozi izrađuju se na hrvatskom jeziku i latiničnim pismom. Sva dokumentacija tražena ovim Uputama mora biti na hrvatskom jeziku ili prevedena na hrvatski jezik te ovjerena od odgovarajuće ovlaštene osobe. Dokumentacija koja zahtjeva potpis prijavitelja mora biti u izvorniku, ovjerena pečatom i potpisom ovlaštene osobe za zastupanje.

Projektni prijedlog podnosi se u dva (2) primjerka, u jednom (1) izvorniku i jednoj (1) preslici unutar jednog zatvorenog paketa/omotnice te svaka od njih mora biti uvezana u neraskidivu cjelinu. Na prvoj stranici izvornika projektnog prijedloga mora se jasno naznačiti: "IZVORNIK", a na prvoj stranici preslike projektnog prijedloga mora se jasno naznačiti: "PRESLIKA". U slučaju razlika između izvornika i preslike projektnog prijedloga, izvornik će se smatrati vjerodostojnim.

Projektni prijedlog također mora biti podnesen u jednom (1) primjerku u elektroničkom formatu (DVD ili CD u zaštićenom formatu) koji je istovjetan papirnatoj verziji. Svaki dokument mora biti u zasebnoj datoteci. Elektronički format mora sadržavati projektni prijedlog identičan projektnom prijedlogu priloženom u papirnatoj verziji. U slučaju razlika između papirnate i elektroničke verzije, papirnata verzija projektnog prijedloga smatrat će se vjerodostojnom.

U slučaju kada prijavitelj šalje više projektnih prijedloga, svaka od njih mora biti poslana zasebno.

## Podnošenje projektnog prijedloga

Projektni prijedlog podnosi se u jednoj zatvorenoj omotnici/paketu isključivo preporučenom poštanskom pošiljkom ili osobnom dostavom[[22]](#footnote-22) na adresu:

Središnja agencija za financiranje i ugovaranje programa i projekata Europske unije

Ulica grada Vukovara 284 (objekt C)

HR - 10000 Zagreb

Na zatvorenoj omotnici/paketu moraju biti jasno navedeni naziv i referentna oznaka Poziva KK.09.1.2.01 s naznakom **“Ne otvarati prije službenog otvaranja prijava”**, puni naziv i adresa prijavitelja. Na omotnici/paketu također mora biti zabilježen datum i točno vrijeme predaje projektnog prijedloga. Prijave poslane na način različit od gore navedenog (npr. faksom ili e-poštom) ili dostavljene na druge adrese bit će automatski isključene.

|  |
| --- |
| **Napomena: Datum i vrijeme na omotnici/paketu smatra se trenutkom podnošenja projektnog prijedloga na Poziv. Prijave koje na omotnici/paketu ne budu imale oznaku datuma i vremena neće biti uzete u razmatranje. Također, prijave poslane prije datuma raspisivanja Poziva neće biti uzete u razmatranje.** |

SAFU (PT2) neće vršiti povrat zaprimljene dokumentacije koja je dostavljena u propisanom roku. Prijavitelju se vraćaju neotvoreni samo projektni prijedlozi koji su dostavljene izvan roka ili su dostavljeni nakon zatvaranja ili privremene obustave Poziva.

## Rok za predaju projektnog prijedloga

Poziv se vodi kao trajni ograničeni poziv na dostavu projektnih prijedloga **do** **iskorištenja sredstava,** s krajnjim rokom dostave projektnih prijedloga **do 30. lipnja 2020. godine.**

Najraniji mogući datum dostave/slanja projektnih prijedloga je 18. rujan 2015. godine.

Projektni prijedlozi zaprimljeni prije navedenog najranijeg mogućeg datuma dostave/slanja neće biti uvršteni u postupak dodjele bespovratnih sredstava.

Budući da je Poziv otvoren do iskorištenja raspoloživih sredstava, prijavitelji čiji projektni prijedlozi budu isključeni iz postupka dodjele bespovratnih sredstava, moći će ponovno podnijeti prijavu.

Projektni prijedlozi se obrađuju i ocjenjuju prema redoslijedu po kojem su predani, a istim redoslijedom se i potpisuju Ugovori za dodjelu bespovratnih sredstava, ovisno o ishodu vrednovanja projektnih prijedloga, do iskorištenja raspoloživih sredstava.

U slučaju potrebe za obustavljanjem ili zatvaranjem pokrenutog Poziva prije no što je predviđeno Uputama, na mrežnoj stranici [www.strukturnifondovi.hr](http://www.strukturnifondovi.hr) i [www.razvoj.gov.hr](http://www.razvoj.gov.hr) bit će objavljena obavijest u kojoj će se navesti da je:

* Poziv obustavljen na određeno vrijeme (jasno navodeći razdoblje obustave);
* Poziv zatvoren prije isteka predviđenog roka za dostavu projektnih prijedloga (jasno navodeći točan datum zatvaranja).

Poziv se obustavlja na određeno vrijeme u trenutku kada iznos traženih bespovratnih sredstava zaprimljenih projektnih prijava, u odnosu na raspoloživu alokaciju bespovratnih sredstava, dosegne 150% ukupno raspoloživog iznosa Poziva.

MRRFEU (UT) zadržava pravo izmjena/dopuna Poziva tijekom razdoblja trajanja Poziva vodeći računa da predmetne izmjene/dopune ne utječu na postupak ocjenjivanja kvalitete projektne prijave.

MRRFEU (UT) zadržava pravo zatvaranja Poziva i u drugim slučajevima kada se utvrdi potreba za značajnijim izmjenama/dopunama Poziva koji bitno mijenjaju uvjete za prijavitelje te onemogućavaju poštivanje načela jednakog postupanja tijekom postupka dodjele.

Navedene izmjene/dopune biti će objavljene na mrežnim stranicama [www.strukturnifondovi.hr](http://www.strukturnifondovi.hr) i [www.razvoj.gov.hr](http://www.razvoj.gov.hr).

## Dodatne informacije uz projektni prijedlog

Pitanja s jasno naznačenom referencom na Poziv moguće je poslati putem e-pošte na sljedeću adresu:

Adresa e-pošte: **studentski\_domovi@mrrfeu.hr**

U interesu jednakog postupanja, nadležna tijela ne mogu davati prethodno mišljenje vezano uz prihvatljivost prijavitelja, projekta ili određenih aktivnosti i troškova.

Prijavitelji mogu kontinuirano postavljati pitanja. Pitanja važna za prijavitelje zajedno s odgovorima redovno će se objavljivati na mrežnoj stranici [www.strukturnifondovi.hr](http://www.strukturnifondovi.hr).

**7.4.1. Indikativni vremenski rokovi**

|  |  |  |
| --- | --- | --- |
|  | **DATUM** | **VRIJEME** |
| Informativne radionice | Svi unaprijed određeni prijavitelji bit će obaviješteni o datumu održavanja informativnih radionica najkasnije 10 kalendarskih dana prije dana održavanja informativnih radionica | Svi unaprijed određeni prijavitelji bit će obaviješteni o vremenu i mjestu održavanja radionice |
| Dodatne radionice održavat će se po potrebi - svi unaprijed određeni prijavitelji bit će obaviješteni o datumu održavanja informativnih radionica najkasnije 10 kalendarskih dana prije dana održavanja informativnih radionica | Svi unaprijed određeni prijavitelji bit će obaviješteni o vremenu održavanja informativnih radionica najkasnije 10 kalendarskih dana prije dana održavanja informativnih radionica |
| Rok za podnošenje upita za pojašnjenjem | Kontinuirano | |
| Rok za davanje pojašnjenja | Najkasnije 5 radnih dana od dana zaprimanja pitanja | |
| Podnošenje projektnih prijedloga isključivo preporučenom poštanskom pošiljkom ili osobnom dostavom | Najraniji mogući datum dostave/slanja projektnih prijedloga je 18. rujan 2015. godine odnosno, do utroška raspoloživih sredstava, odnosno, do obustave Poziva, a najkasnije do 30. lipnja 2020. godine | n/p |
| Postupak vrednovanja projektnih prijedloga | Maksimalno 120 (stodvadeset) kalendarskih dana od dana primitka projektnog prijedloga | Maksimalno 120 (stodvadeset) kalendarskih dana od dana primitka projektnog prijedloga |

## 7.4.2 Objava rezultata

Popis korisnika s kojima je potpisan Ugovor o dodjeli bespovratnih sredstava zajedno s iznosom dodijeljenih bespovratnih sredstava bit će objavljen na mrežnoj stranici [www.strukturnifondovi.hr](file:///C:\Users\dtomasovic\AppData\Local\Microsoft\Windows\INetCache\Content.Outlook\KH3WOLVQ\www.strukturnifondovi.hr) i [www.razvoj.gov.hr](http://www.razvoj.gov.hr).

Objava će uključivati minimalno sljedeće podatke:

* naziv korisnika;
* naziv projekta i njegov referentni broj;
* iznos javnih sredstava (bespovratna sredstva) dodijeljenih projektu i stopu sufinanciranja (intenzitet potpore);
* kratki opis projekta.

# OBRASCI I PRILOZI

## Obrasci

Obrazac 1. Prijavni obrazac A (obrazac je dostupan za popunjavanje u elektroničkom formatu, a kao sadržaj prijave dostavlja se i u papirnatom i elektroničkom formatu)

Obrazac 2. Prijavni obrazac B

Obrazac 3. Financijski identifikacijski obrazac

Obrazac 4: Izjava prijavitelja

Obrazac 5: Sporazum o partnerstvu

Obrazac 6: Izjava partnera

Obrazac 7. Izjava glavnog projektanta (primjenjivo na rekonstrukciju studentskih doma)

## Prilozi

Prilog 1. Nacrt Ugovora Posebni uvjeti

Prilog 2. Nacrt Ugovora Opći uvjeti

Prilog 3. Obrazac za provjeru prihvatljivosti i ocjenjivanje kvalitete

Prilog 4. Plan nabave

Prilog 5. Zahtjev za nadoknadom sredstava

Prilog 6. Zahtjev za predujam

Prilog 7. Završno izvješće o provedbi i kontrolna lista

Prilog 8. Izvješće nakon provedbe projekta i kontrolna lista

Prilog 9. Lista pozvanih prijavitelja

# POJMOVNIK

|  |  |
| --- | --- |
| Administrativna provjera | Administrativna provjera je postupak provjere usklađenosti projektnog prijedloga s administrativnim kriterijima primjenjivima na postupak dodjele. |
| Bespovratna sredstva | Bespovratna sredstva su iznos novca koji se može dodijeliti korisniku. Definira se u apsolutnim brojkama i u omjeru u odnosu na potrebni doprinos korisnika. |
| ESI fondovi | Europski strukturni i investicijski fondovi fondovi - ESF, EFRR, KF, EFPR i EPFRR, sukladno recitalu 2. Uredbe (EU) br. 1303/2013. |
| Fondovi | Fondovi - ESF, EFRR i KF, sukladno recitalu 9. Uredbe (EU) br. 1303/2013. |
| Izdatak | Izdatak je trošak koji je plaćen iz sredstava korisnika ili, u slučaju doprinosa u naravi, trošak za koji je korisniku priznata odgovarajuća vrijednost. |
| Infrastruktura | Infrastruktura u okviru ovog Poziva podrazumijeva *infrastrukturu* *i građevinu* prema sljedećim definicijama:  *- infrastruktura* su komunalne, prometne, energetske, vodne, pomorske, komunikacijske, elektroničke komunikacijske i druge građevine namijenjene gospodarenju s drugim vrstama stvorenih i prirodnih dobara, u skladu s člankom 3. Zakona o prostornom uređenju (NN 153/13);  *- građevina* je građenjem nastao i s tlom povezan sklop, izveden od svrhovito povezanih građevnih proizvoda sa ili bez instalacija, sklop s ugrađenim postrojenjem, samostalno postrojenje povezano s tlom ili sklop nastao građenjem, u skladu s člankom 3. Zakona o gradnji (NN 153/13). |
| Korisnik | Korisnik je uspješan prijavitelj s kojim se potpisuje Ugovor o dodjeli bespovratnih sredstava a. Izravno je odgovoran za početak, upravljanje, provedbu i rezultate projekta. |
| Kriteriji dodjele bespovratnih sredstava | Kriteriji dodjele bespovratnih sredstava su kriteriji koji se primjenjuju na sve projekte OP-a te uključuju Kriterije odabira i Kriterije prihvatljivosti. |
| Kriteriji odabira | Kriteriji odabira (KO) su kriteriji koji se primjenjuju za ocjenjivanje kvalitete projektnog prijedloga; Odbor za praćenje odobrava KO prije no što se isti primjene u postupcima dodjele. |
| Kriteriji prihvatljivosti | Kriteriji prihvatljivosti (KP) su kriteriji koji moraju biti ispunjeni kako bi se projektni prijedlog mogao uzeti u obzir za financiranje. Na temelju KP ne vrši se ocjenjivanje, već se provjerava ispunjava li projektni prijedlog pojedini KP ili ne. Samo ako su svi kriteriji prihvatljivosti ispunjeni, projektni prijedlog se prenosi u sljedeće faze dodjele; u protivnom, se isključuje iz dodjele. |
| Nadležno tijelo | Nadležno tijelo je tijelo nadležno za pojedini projekt sukladno Sporazumu iz članka 6. stavka 2. Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" (NN 107/14, 23/15). |
| Načela ekonomičnosti, učinkovitosti i djelotvornosti | Načelo ekonomičnosti zahtijeva da resursi koje koristi institucija u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni. Načelo učinkovitosti bavi se najboljim odnosom između uloženih resursa i dobivenih rezultata. Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| Ocjenjivanje | Ocjenjivanje kvalitete je ocjenjivanje odnosno bodovanje projektnih prijedloga prema kriterijima odabira, na temelju metodologije primjenjive na postupak dodjele. |
| Odluka o financiranju | Obveza plaćanja (nadoknade) prihvatljivog izdatka projekta iz državnog proračuna i osnova za sklapanje Ugovora o dodjeli bespovratnih sredstava. Odluka o financiranju sastavit će se u obliku izvršnog akta koji donese ovlaštena osoba UT-a. Odluka mora sadržavati informacije o maksimalnom iznosu potpore koju prijavitelj može primiti. |
| Ograničeni postupak dodjele bespovratnih sredstava – u modalitetu trajnog poziva | Ograničeni postupak je vrsta postupka dodjele bespovratnih sredstava koji se pokreće izravnim slanjem PDP-a unaprijed određenim prijaviteljima.  Ograničeni postupak može biti u modalitetu privremenog ili trajnog poziva. U modalitetu trajnog poziva, ograničeni postupak dodjele započinje zaprimanjem prvog projektnog prijedloga, a rok za podnošenje projektnih prijedloga ističe danom odobrenja posljednjeg projektnog prijedloga koji udovolji svim kriterijima utvrđenima za predmetni postupak dodjele, a kojime se iscrpljuju raspoloživa financijska sredstva. |
| Politike Zajednice | Politike Zajednice su sve politike implementirane u skladu s ugovorima koje su potpisale zemlje članice EU-a koje se odnose na sljedeća područja: poljoprivreda, ribarstvo i hrana, konkurencija, okoliš, kultura, obrazovanje i mladež, gospodarstvo, financije i porezi, zapošljavanje i socijalna prava, energija i prirodni resursi, okoliš, potrošači i zdravstvo, vanjski odnosi i vanjski poslovi, pravosuđe i prava građana, regije i lokalni razvoj, znanost i tehnologija, prijevoz i putovanje[[23]](#footnote-23) |
| Studenti u nepovoljnom položaju | Studenti u nepovoljnom položaju su studenti s invaliditetom i studenti s lošim socioekonomskim statusom (studenti kojima mjesečni prihod njihova kućanstva ne prelazi po članu kućanstva iznos od 65% proračunske osnovice koja se utvrđuje u Zakonu o izvršavanju državnog proračuna Republike Hrvatske). |
| Trošak | Troškovi su u novcu izražene količine resursa, upotrijebljene u svrhu jednog ili više ciljeva projekta. |

# POPIS KRATICA

|  |  |
| --- | --- |
| EFRR | Europski fond za regionalni razvoj |
| EFPR | Europski fond za pomorstvo i ribarstvo |
| EPFRR | Europski poljoprivredni fond za ruralni razvoj |
| EK | Europska komisija |
| ESF | Europski socijalni fond |
| ESIF | Europski strukturni i investicijski fondovi |
| EU | Europska unija |
| KF | Kohezijski fond |
| KO | Kriteriji odabira |
| Komisija | Komisija za odlučivanje o prigovorima |
| KP | Kriteriji prihvatljivosti |
| KT | Koordinacijsko tijelo |
| MIS | Integrirani sustav upravljanja informacijama za ESIF |
| NN | Narodne novine |
| OOP | Odbor za odabir projekata |
| OP | Operativni program |
| OPKK | Operativni program Konkurentnost i kohezija 2014. - 2020. |
| PDV | Porez na dodanu vrijednost |
| Postupak dodjele | Postupak dodjele bespovratnih sredstava |
| PDP | Poziv na dostavu projektnih prijedloga |
| Poziv | Poziv na dostavu projektnih prijedloga |
| PT2 | Posredničko tijelo razine 2, Središnja agencija za financiranje i ugovaranje programa i projekata Europske unije (SAFU) |
| SF MIS | Integrirani informacijski sustav za upravljanje Kohezijskim fondom i strukturnim fondovima |
| Sporazum o partnerstvu | Sporazum o partnerstvu između Republike Hrvatske i Europske Komisije za korištenje EU strukturnih i investicijskih fondova za rast i radna mjesta u razdoblju 2014.-2020. |
| Upute | Upute za prijavitelje |
| UT | Upravljačko tijelo, Ministarstvo regionalnoga razvoja i fondova EU |
| UzP | Upute za prijavitelje |

**Dodatak 1. Predložak naslovnice projektne prijave**

**POZIV NA DOSTAVU PROJEKTNIH PRIJEDLOGA**

**Modernizacija, unaprjeđenje i proširenje infrastrukture studentskog smještaja za studente u nepovoljnom položaju**

**Referentna oznaka: KK.09.1.2.01**

|  |  |
| --- | --- |
| *Naziv projektne prijave:* |  |
| *Prijavitelj:* |  |

**Sadržaj projektne prijave**: [[24]](#footnote-24)

|  |  |  |  |
| --- | --- | --- | --- |
|  |  |  | **Označiti** |
| Prijavni obrazac | Prijavni obrazac A | Obrazac 1.  (obrazac je dostupan za popunjavanje u elektroničkom formatu, a kao sadržaj projektne prijave dostavlja se i u papirnatom i elektroničkom formatu) |  |
| Prijavni obrazac B | Obrazac 2. |  |
| Prilozi  prijavnom obrascu | Financijski identifikacijski  obrazac prijavitelja i partnera (ukoliko je primjenjivo) | Obrazac 3. |  |
| Izjava prijavitelja | Obrazac 4. |  |
| Sporazum o partnerstvu  (ukoliko je primjenjivo) | Obrazac 5. |  |
| Izjava partnera  (ukoliko je primjenjivo) | Obrazac 6. |  |
|  | Izjava glavnog projektanta  (ukoliko se radi  o rekonstrukciji studentskog doma) | Obrazac 7. |  |
| Popratni dokumenti | Dokaz prihvatljivosti prijavitelja i partnera (ukoliko je primjenjivo) | a) preslika Izvatka iz sudskog registra ne starijeg od 3 mjeseca prije datuma podnošenja projektne prijave;  b) preslika Statuta;  c) preslika Izvatka iz Upisnika visokih učilišta pod nadležnošću Ministarstva znanosti, obrazovanja i sporta RH  (ukoliko je primjenjivo);  d) financijsko izvješće za korisnika proračuna za godinu koja prethodi godini u kojoj se ponosi projektna prijava  e) potvrda Porezne uprave. |  |
| Dokaz o prihvatljivosti projekta (ukoliko je primjenjivo) | Odgovarajući pravno obvezujući dokaz (ugovor ili sporazum) o osiguranim sredstvima iz drugih izvora za financiranje razlike između iznosa ukupnih prihvatljivih izdataka projekta te maksimalnog iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva |  |
| Dokaz o iskustvu osoblja za upravljanje projektima | Životopisi članova projektnog tima |  |
| Dokaz o zrelosti | **Potrebna dokumentacija za sve prijavitelje i / ili partnere:**  a) studija izvodljivosti;  b) preslika dokaza o vlasništvu zemljišta  c) preslika dokaza o namjeni zemljišta  d) preslika procjene utjecaja na okoliš gdje je to potrebno ili dokument kojim se dokazuje da je nadležnom tijelu podnesen zahtjev za dostavu tog mišljenja. |  |
|  | **Dokumentacija koja dokazuje zrelost projekta, koju prijavitelj mora dostaviti ukoliko u trenutku predaje projektne prijave postoji**, a odnosi se na dokumente kao što su: projekt rušenja, geodetski projekt, projektni zadatak, idejno rješenje, idejni projekt/idejni urbanističko-arhitektonski projekt, valjana lokacijska dozvola, glavni projekt s troškovnicima, valjana građevinska dozvola ili akt na temelju kojeg se može pristupiti građenju, izvedbeni projekt i s troškovnicima za radove, projekt opreme (nacrt opreme i tehničke specifikacije), opis (nacrt, shema) radova i tehničke specifikacije radova, studija izvodljivosti (uključujući i analizu troškova i koristi), dokumentacija za nadmetanje uključujući sklopljene pojedinačne ugovore o javnoj nabavi na projektu. U slučaju da neki od navedenih dokumenata nisu potrebni, potrebno je dostaviti Izjavu (u slobodnom formatu) osobe ovlaštene za zastupanje prijavitelja kojom to potvrđuje, te mišljenje glavnog projektanta koje uključuje obrazloženje ukoliko neki dokument nije potreban (ne odnosi se na dokumentaciju za nadmetanje i sklopljene ugovore o javnoj nabavi). |  |

1. <http://www.strukturnifondovi.hr/vazni-dokumenti> [↑](#footnote-ref-1)
2. <http://www.strukturnifondovi.hr/vazni-dokumenti> [↑](#footnote-ref-2)
3. <http://ec.europa.eu/regional_policy/thefunds/regional/index_hr.cfm> [↑](#footnote-ref-3)
4. www.kvalifikacije.hr/fgs.axd?id=499 [↑](#footnote-ref-4)
5. Definicija kategorije studenata u nepovoljnom položaju u skladu je s OPKK u okviru specifičnog cilja 10a2. [↑](#footnote-ref-5)
6. Vidi Pojmovnik. [↑](#footnote-ref-6)
7. Jedinični trošak po krevetu izražava se prema sljedećem izračunu: *ukupni prihvatljivi troškovi / broj (novih) kreveta u okviru projekta.* [↑](#footnote-ref-7)
8. Jedinični trošak po krevetu izražava se prema sljedećem izračunu: *ukupni prihvatljivi troškovi / broj obnovljenih kreveta u okviru projekta.* [↑](#footnote-ref-8)
9. Korisnik je uspješan prijavitelj, s kojim će se potpisati Ugovor o dodjeli bespovratnih sredstava, a koji će biti izravno odgovoran za početak, upravljanje, provedbu i rezultate projekta. [↑](#footnote-ref-9)
10. Ne – ekonomska priroda aktivnosti nije pod utjecajem činjenice da učenici i/ili roditelji nekad moraju platiti određene naknade za upise ili pohađanje nastave. Postotak ovakvih naknada u ukupnim troškovima obrazovnih institucija uglavnom pokriva jako malo izdataka i zauzima gotovo zanemariv udio ukupnih prihoda [↑](#footnote-ref-10)
11. Domovi će biti izgrađeni kako bi studenti koji nemaju mogućnosti živjeti u blizini mjesta studiranja imali priliku sudjelovati u visokom obrazovanju i biti integirani u studentsku zajednicu. Sustav visokog obrazovanja ne može funkcionirati bez smještajnih kapaciteta. Takav sustav treba biti organiziran na način da zadovoljava potrebe maksmialnog broja studenata bez isključivanja onih koji nisu u stanju podnijeti troškove smještaja na tržištu. [↑](#footnote-ref-11)
12. U cilju osiguravanja usklađenosti s navedenim kriterijem nadležno tijelo u suradnji s korisnikom ispravlja predloženi proračun uklanjajući neprihvatljive izdatke, samo i isključivo u opsegu u kojemu se ne utječe na rezultate prethodnih faza dodjele odnosno kojim se ne mijenjaju koncept, aktivnosti za koje je u fazi provjere prihvatljivosti projekta i aktivnosti utvrđeno da su prihvatljive, opseg intervencije niti ciljevi predloženog projektnog prijedloga. Ispravci mogu biti od utjecaja jedino na iznos bespovratnih sredstava za dodjelu odnosno na postotak sufinanciranja iz Fondova (intenzitet potpore). Isključivo u pregovaračkim postupcima nadležno tijelo može ispravljati predloženi proračun projektnog prijedloga i mijenjanjem neprihvatljivih stavki u dogovoru s prijaviteljem (osim uklanjanjem neprihvatljivih izdataka). [↑](#footnote-ref-12)
13. Dokazana je potreba za rekonstrukcijom u skladu sa Zakonom o gradnji (NN br. 153/2013) u kojem je rekonstrukcija definirana kao izvedba građevinskih i drugih radova na postojećoj građevini kojima se utječe na ispunjavanje glavnih zahtjeva za tu građevinu. [↑](#footnote-ref-13)
14. Vidi Pojmovnik. [↑](#footnote-ref-14)
15. Navodi se ili (a) dokument koji prijavitelj treba dostaviti u svrhu provjere ispunjavanja određenog kriterija, ili (b) mjesto u prijavnom obrascu u kojemu prijavitelj treba ponuditi podatke relevantne za provjeru ispunjavanja određenog kriterija, te po potrebi objašnjenje u kojem opsegu će se provjeravati ispunjavanje pojedinog kriterija. [↑](#footnote-ref-15)
16. Upute za prijavitelje točka 3.3. [↑](#footnote-ref-16)
17. Upute za prijavitelje točka 3.3. [↑](#footnote-ref-17)
18. Upute za prijavitelje točka 3.3. [↑](#footnote-ref-18)
19. U skladu s točkom 7.1. Uputa – Dokaz o zrelosti. [↑](#footnote-ref-19)
20. http://www.strukturnifondovi.hr/UserDocsImages/Strukturni%20fondovi%202014.%20–%202020/Vizualni%20identiteti/Upute%20za%20korisnike%20sredstava%202014%20-2020.pdf [↑](#footnote-ref-20)
21. Svi popratni dokumenti (koje je sastavila i ovjerila ovlaštena institucija) mogu se dostaviti u preslici, ukoliko nije drugačije naznačeno. Međutim, MRRFEU (UT) i SAFU (PT2) zadržavaju pravo zatražiti izvornik bilo kojeg od tih dokumenata tijekom postupka procjene, ako je to potrebno. [↑](#footnote-ref-21)
22. U slučaju osobne dostave, projektni prijedlozi se predaju putem urudžbenog zapisnika Središnje agencije za financiranje i ugovaranje programa i projekata Europske unije, Ulica grada Vukovara 284 (objekt C), HR-10 000 Zagreb. Dostavljač će pri predaji projektne prijave dobiti od djelatnika zaduženog za urudžbeni zapisnik SAFU-a potvrdu primitka s potpisom, datumom i vremenom predaje projektne prijave. [↑](#footnote-ref-22)
23. <http://ec.europa.eu/policies/index_en.htm> [↑](#footnote-ref-23)
24. U skladu sa točkom 7.1. Uputa. [↑](#footnote-ref-24)